یەکێک لەهونەرەکانی سیاسەت کارکردنە نەک تەنها بۆ بەدیهێنانی ئامانجەکان بەڵکو هاوتەریب بۆ رێگریکردنیش لە رودانی ئەوەی نەخوازیارە. کاتێک لە روانگای ئەم پرەنسیپە گرنگەوە هەڵسەنگاندن بۆ دەسەڵاتدارانی گۆڕان بکەین تێدەگەین لەو دو ئەرکەکەدا سەرکەوتو نەبون.\nلەسەر ئاستی ناوخۆی بزوتنەوەکە\nلەبەها بەرز و جوانەکانی گۆڕان سیما نارەزاییە جەماوەریەکەی بو، بەتەنیشت ئەمەشەوە لەناوخۆی بزوتنەوەکە خۆشەویستی، راستگۆیی، لێدوان، یەکتر قبوڵکردن بەجیاوازیەکانەوە، شەفافیەت و ئاستێکی بەرزی سازانی فکری و سیاسی ورێکخراوەیی خەسڵەتە بەهێزەکانی بون.\nهێدی هێدی دەردەکەوێت کە عەراببەکان لە بازنەکانی دەسەڵاتی گۆڕان و دەور و بەریان بەرنامە و پرەنسیپەکانی بزوتنەوەکە بۆ چەند دەسکەوت و بەرژەوەندی کاتی پشتگوێ دەخەن، هاوکات ئەم دەسەڵاتدارانە نەک تەنها هۆکاری پەرتەوازەکردن و وێرانکردنی خەسڵەتە جوانەکان و شێواندنی رەوشی بزوتنەوەکەن، بەڵكو کۆسپی گەورەشن لە بەردەم هەوڵ و ئاراستەکان بۆ چاکسازی ناو گۆڕان و راستکردنەوەی بە لادا بردن. زیادە بۆ ئەمەش بە ئەقڵیەتێکی عەراببی ستالین ئاسا کار بۆ سەپاندنی سیاسەت و هەڵوێست و خواستەکانیان دەکەن، ئامادەش نین لە گەڵ گۆرانخواز و هەڵسوراوە دڵسۆزەکان باس لە دۆخی تێكچو و دژواری گۆڕان بکەن، بەڵکو هەوڵی بەردەوام بۆ پەراوێزکردن و دورخستنەوەیان لە بزوتنەوەکە دەدەن.\nبە کورتی گۆڕانێکی گچکەی گوێرایەڵ و دەستەمۆیان دەوێت کە تێیدا شوێنی نارەزا ناکرێتەوە.\nلە بواری سیاسیدا\nلە ماوەی سێ ساڵی رابوردودا لە سایەی ئەم عەراببانەدا چەندین هەلی زۆر گرنگ بەدەم ئاوەوە دراون، بۆ نمونە لە شکستی پرۆسەی ریفراندۆم و کارەساتی ١٦ ئۆکتۆبەردا، ئەمریکیەکان بە خەستی لەسەر خەت بون تا بەرەی ئۆپزسیۆن کارێک بکات، کەچی چاوەروانی سەردانی سەرۆکی حکومەت و جێگرەکەی بون تا گلۆپی سەوز بۆ حکومەتی فریاکەوتنی نیشتمانیان بۆ هەڵکەن، بەڵام لە چەند رۆژێکدا لە خشتەیان بردن. کاتێک ئەمریکا و دوستەکانی لە گۆڕان و بەرەی ئۆپزسیۆن بێ ئومێد بون وەزارەتی دەرەوەی ئەمریکا راگەیەنراوێکی فەرمی بۆ پشتگیری لە دەسەڵاتی پارتی و یەکێتی دەرکرد.\nپاش دو شکستی کەمەرشکێنی گۆڕان لە هەڵبژاردنەکان بۆ پەرلەمانی بەغدا و هەولێر، ئەم عەراببانە خۆیان لە بەرپرسیاریەتی دزیەوە، بۆ داپۆشینی شکستەکانیان پرسی چونە ناو حکومەتی هەرێمیان کردە گرنگترین ئەجێندای قۆناغی نەقاهەی دوای شکست. پێشتریش هەوڵیكی زۆریان بۆ بەغدا دا، کاتێک تێگەیشتن لەوێ شوێنیان ناکەنەوە بەلای هەوڵیردا بایان دایەوە.\nکێشە بنەرەتیەکە تەنها لەو پرسانەدا نیە ئاماژەم پێدوان، بەڵکو لەوەشدایە ئەوان نەعامە ئاسا سەریان لە لیتاوێکی خەستدا چەقاندوە و وەک پاشا سەرگەردانەکان عەرشی مێژویی گۆڕان و میراتی سیاسی و مەعنەوی کاک نەوشیروان یان زەوتکردوە، بە کۆمەڵێک مونافیق و مونەفز و موجتەهید و مونەزر و موچەخۆری بڵاگیش دەور دروان، ئەوانەی بە میزاج و بە پێی رۆژ سەیری گۆڕانبون و گۆڕانکاری و ئایندەی گۆڕان دەکەن.\nئەم پێشەکیەم بۆ هەڵسەنگاندنی رێکەوتنی پارتی و گۆرانە بۆ کابینەی نۆ لەکاری سیاسیدا ئاساییە کە تێیدا سیاسەت بە پێوەرە باوەرپێکراوەکان، راشکاوانە، بۆ بەرژەوەندی گشتی، بە نیەتی پاک، لە کەش وهەوای متمانە و هاوسەنگیدا و پاراستنی مافەکانی کەمینە بەرێبکرێت، هێزە سیاسیەکان بەو پێوەرانە چ رێکەوتنێکان بەلاوە پەسند بێت بیکەن، لەو حاڵەتەدا زۆر ئەستەم و نابەرپرسانەیە دیالۆگ و رێکەوتن رەت بکرێنەوە.\nتۆ بلێی لە ئۆکتۆبەری ٢٠١٥ ەوە تا ئەمرۆ لە کوردستان ئەو مەرجانە بۆ گڤتوگۆ و رێکەوتن بەرقەرار بوبن تا عەراببەکانی گۆڕان بەو پەرۆشیەوە بە شان و شەوکەتی رێکەوتنیان لە گەڵ پارتیدا هەڵدەدەدن؟\nدوای رێکەوتنەکە پۆست پەرست و خۆپەرستەکانی ناو گۆڕان دەهۆڵی بۆ لێدەدەن، بە شان و باڵی دیموکراسیەت و ئاکامە جادوگەریەکانیدا دەخوێنن، وەک ئەوەی هەرێم بە قودرەتی قادر بوبێتە سوید و سویسرا و سەرجەم رێسا و یاساکانی دیموکراسیەت پێرەو دەکرێن.\nبۆ خۆم شەرم سەرتاپام دەگرێت کاتێک دەبینم ئەو هەڵسوراوە موخەزرەمانەی بە هەزار ئاو شۆردروان بە ناوی گۆڕانەوە ئەم پەیامە پوچەڵ و هەرزانانە رادەگەیەنن، لە کاتێکدا چەند ساڵێک لە مەوبەر زۆربەیان بەس تەنها باسی لێدوانت گەڵ پارتیدا بکردایە دەیان کردیت بە خائینی کوری خائین. بۆیە مەحاڵە باوەر بکرێت ئەمجۆرە ئەقڵیەتە سودێک بە گۆڕان ببەخشێت، بەڵکو لە سایەی گۆڕان و بە ناوی گۆڕانەوە سود بۆ خۆی مسۆگەر دەکات.\nبۆ زیندوراگرتنی زاکرەی بەشێک لێیان لە ١٩٧٦ ەوە تا ئەم چرکەیە نزیکەی ١٥ رێکەوتنی زۆر گرنگ نێوان هێزەکانی کوردستان، تایبەت نێوان پارتی و یەکێتی و دواتریش گۆڕان، واژۆ کراون، (دەق و واژۆ و ناو بەروار و شوێن و بابەتەکان بە بەڵگە و دۆکیۆمینت ماون) تەنها دو رێکەوتن ماوەیەک کاریان پێکراوە و کورد تێیاندا تا رادەیەک سودمەند بوە، ئەوانیش رێکەوتنی بەرەی کوردستانی ١٩٨٨ و دوەمیش رێککەوتنی واشنتۆن بۆ راگرتنی شەری ناوخۆ. هەر دو رێکەوتنەکەش لە سەر داوای و بە زەبری هێزی دەرەکی بون: ئێران و ئەمریکا.\nبۆیە ئەو جۆرە لێدوانە ناواقیعیانە تەنها بۆ چەواشەکردنی خەڵکە، پێمش وایە هەندێک لەو عەراببانە دەمێکە دانیان لە پۆستێکی حکومەتی هەرێم جیرکردۆتەوە و ئامادەسازی باشیشیان بۆ کردوە. ئەوانە بۆ خۆیان لە گۆڕان دەستیان شتوە، پەیوەندی دەرونی و فکریان لە گەڵ هزری گۆڕاندا کەوتۆتە ژێر پرسیارەوە، بۆیە زۆر پەرۆشن بەو رێکەوتنە زو بە مەقسەدیان بگەن.\nخاڵێکی تر شایستەی وردکردنەوەیە ئەوەیە لە دروستکردنی کابینەی پێشودا چەند بەرپرسێکی بێ ئۆقرەی گۆڕان ئەوەندە پەلەیان بو چاوەروانی رێکەوتنێکی دەستەجەمعی هێزە بەشداربوەکانی تریان لە کابینەکەدا نەکرد، بە پەلە دو لایەنە لە گەڵ پارتی واژۆی رێکەوتنی حکومەتیان کرد، ئاکامەکەی بۆ گۆڕان زەرەربەخش بو، راستەوخۆ دوای ئەوە لە هەڵبژاردنەکانی ئەنجومەنی پارێزگاکان گۆڕان یەکەم جورعەی باجەکەی دا.\nساڵێکی پێنەچو پارتی رێکەوتنەکەی لە گەڵ گۆڕان فەرامۆش کرد، ئاکامەکەی نەک تەنها وەزیر و نوێنەرانی تری گۆڕان لە حکومەت رەوانەی ئەودیو دێگەڵە کران بەڵکو پۆستی سەرۆکی پەرلەمانیشی پەکخست، چونکە بەشێک بو لە رێکەوتنە دو قۆڵیەکە، هاوکات باقی حکومەت بە قنج و قیتی مایەوە. ئەمجارەش هەمان بەرپرسانی ئەو سەردەمە هەمان هەڵەی کوشندەیان کرد و ئایندەی گۆڕان یان لە حوکمرانی بەستەوە بەو رێکەوتنە دو لایەنە نەک رێکەوتنی سەرجەم هێزە بەشداربوەکان کە نەریتێکی پێرەوکراوە لە دنیادا.\nئەمجارەش وەک جاری پێشو زۆربەی شاندی دانوستکاری گۆڕان تەماعی پۆست بەری دڵیانی گرتوە. ناشێت لە بیرمان بچێت ئەم عەراببانە چ هەڵەی ستراتیژیان لە گەڵ یەکێتی بۆ پۆستەکانی ئیدارەی پارێزگای سلێمانی کردوە، گۆڕانخوازان دەزانن گۆڕان چ باجێکی ئەو کاڵفامیەی دواە.\nپێدەچیت پەلەکردن لە رێکەوتنی دو لایەنی پرسێکی تەکتیکی بێت بۆ پارتی و گۆڕان، پارتی لە هەمو سات و ئانێکدا باڵادەسترە و دەتوانێت رێگری لە روداوە نەخوازراوەکان بکات، گۆڕان ئەو قودرەت و بیرکردنەوەی نیە، بۆیە هیچ بە دور نازانرێت کاتێک پارتی و یەکێتی رێکەوتن بکەن پارتی بە وردی چاوێک بە رێکەوتنەکەی لە گەڵ گۆڕاندا بخشێنێتەوە.\nراستی روداوێکی مێژو.\nمام جلال چەند هەفتەیەک پێش نەخۆشکەوتنی پەیامێک بۆ کاک نەوشیروان دەنێرێت، تێیدا داوا دەکات ئێوارە درەنگانێک سەردانی دەکات، ئەو کاتە کاک نەوشیروان لە خانوەکەی گردی عەلی ناجی دەژیا، تێشیدا داوا دەکات سەردانەکە دور لە هەمو راگەیاند و زومێکی کامێراوە بێت.\nکاک نەوشیروان ئامادەسازی پێویست بۆ داواکەی مام جلال دەکات، مام جلال بە یاوەری دو کەسایەتی ناسراو دێت ( هەر دوکیان لە ژیاندا ماون). دواتر هەر دوکیان بە تەنیا بە یەکەوە دادەنیشن. لەو دانیشتنەدا مام جلال عەرزی زۆر گەورە و گرنگی مادی و سەربازی دەخاتە بەردەم کاک نەوشیروان، کاک نەوشیروان هەمویان رەتدەکاتەوە، مام جلال پرسیاری لێدەکات: کاکە نەوە چیت دەوێت، لەوەڵامدا پێی دەڵێت: پێم باشە فراکسیۆنی یەکێتی چاوێک بە رەشنوسی دەستوری هەریمدا بخشێنێتەوە و جەنابیشت رۆڵت هەبێت لەو پرسە و لە بریاری پەرلەمان بۆ بودجەی فەرمی هێزەکانی کوردستان.\nکاتێک لە لەندەن لە کاک نەوشیروانم پرسی بۆچی ئەو هەمو سەخاوەتەی مام جلالت رەتکردەوە، بە روخسارێکی رازاوە بە زەردەخەنە تایبەتەکەیەوە گوتی: مام جلال و من دوستی سیاسی و شەخسی زیاتر لە نیو سەدەین، بەڵام جیاوازی ساسیشمان هەیە، گەر ئەو شتانەی مام جلال م قبوڵ کردایە گۆڕانم زۆر لاواز دەکرد.\nوێرای جیاوازیەکان دەخوازم گۆران ئەمجارەش روبەروی سەرگەردانی نەکەنەوە، مەخابن دوعا و نیازی من لەگەڵ واقیعی ئێستای گۆڕان و حوکمرانی و رەوشی سیاسی کوردستان یەک ناگرنەوە.\n* مەبەست لە دەستەواژەی عەراب تێگەیشتنە کۆمەڵایەتی و ئاینیەکەیەتی.\n1 چۆن بوین، چیمان کردو لێهات‌و چی بکەین؟\n2 لاهور شێخ جەنگی بۆ وادەکات‌و چی دەوێت؟\n3 "دالەکانی" دۆخی کوردستان و وەهمی دیموکراسی\n4 بەهەرێمکردنی سلێمانی، ئەگەر و مەترسیەکانی\n5 زلهێزەکان، دەسەڵاتی کوردی‌و بەرەی یاخیبو\n7 بۆ واز لەمەسرور بارزانی ناهێنن؟\n8 جوتیارەکەی نەمسا و کاک نەوشیروان\n9 پارتی‌و هێزەکانی ترو ئەزمونەکەی پارێزبەندی!\n10 لەم دۆخەدا کوردستان و حوکمرانی طەوار‌ئ!\n11 جیهان و کورد: ئێستاو لە سەردەمی دوای کۆرۆنا\n12 حکومەت‌و بەرەی نارازی‌و کۆرۆنا\n13 ئەو یەکێتیانە بۆ وا دەکەن؟\n14 گریانی نیشتمان لە سەردەمی کۆرۆنا\n15 بەڵێ کارنامەی گۆڕان رەسەن بو .... بەڵام.... !\n16 دەبێت شتێک بکرێت!\n17 بەڵێ کارنامەی گۆڕان رەسەن بو...\n18 دیلیمای کورد دوای نەمانی قاسمی سلێمانی\n19 بەڵێ کارنامەی گۆران رەسەن بو\n20 بەڵێ گۆڕان کارنامەیەکی ڕەسەن بو\n21 سیاسەت‌و نفاق لەباشور\n22 سیاسەت‌و بەها مرۆییەکان\n23 نوخبەی چەواشەکەر\n25 هەڵەو کەموکوریيەکانی کاک نەوشیروان‌و گۆڕانەکەی ئێستا\n26 رۆژئاڤاو جەنجاڵێکی بێ وێنە\n27 ماهیەتی سیاسەتی کوردی\n28 کابینەی نوێ لەبەردەم تاقیکردنەوەیەکی ئاڵۆزدا!\n29 ئۆپزسیۆنکردن ئەهلی خۆی دەوێت\n30 چۆن مامەڵەی دەسەڵاتی نوێی هەرێم بکرێت؟\n31 ماڵئاوایی لەچەمکی نارەزایەتی ناو گۆڕان‌و بەرەو....\n32 گۆڕان‌و شۆرشی نیللی\n33 سروشتی بزوتنەوەی گۆڕان‌و گۆڕان لەپرسی حوکمرانیدا\n34 هزری گۆڕان له‌نێوان بەرەی دەسەڵات‌و بەرەی نارەزا!\n35 کاک نەوشیروان‌و سیستەمی پەرلەمانی کوردستان لەدوا قۆناغی ژیانیدا\n36 مۆتەکانی ناو گۆڕان\n37 پرسی بەبنەماڵکردنی گۆڕان!\n38 گۆڕان لەسایەی هزرێکی ناسیۆنالیزمی چەقبەستودا\n39 گرتە ڤیدیۆکەی کاک نەوشیروان‌و چەند راستیيەک\n40 نەوشیروان مستەفاو پرسی حوکمرانی\n41 ئایا دەسەڵاتدارانی گۆڕان لەخەمی میللەتدان؟\n42 بۆچی پەلاماری نەوشیروان مستەفا دەدەن؟\n43 کوڕەکانی کاک نەوشیروان‌و گۆڕان


زیندانەکانی سوید کێشەی نەبوونی مەلایان هەیە.. ڕێژەی تاوانی موسڵمانان زیادیکردووە\nphoto:Björn Larsson Ask\nبەهۆی زیادبوونی ڕێژەی تاوانکردنی موسڵمانان لە وڵاتی سوید، زیندانەکانی ئەو وڵاتە کێشەی نەبوونی مەلایان هەیە و مەلاکان فریای زیندانەکان ناکەون.\nئەو مەلایانەی لە زیندانەکاندا دامەزراون، هەوڵی چاکسازیی دەروونی و سڕینەوەی بیری توندڕەویی موسڵمانان دەدەن، بەڵام ئێستا مەلاکان فریای ئەو هەموو زیندانییە ناکەون.\nبەپێی یاسا لە وڵاتی سوید هەموو کەسێک مافی هەیە پەیڕەوی لە ئایینەکەی بکات، بۆیە لەناو زیندانەکانیشدا هەمان ماف دەیانگرێتەوە.\nبەهۆی کەمیی ڕێژەی مەلاکانەوە، ڕۆژانە یەک مەلا دەبێت سەردانی چەند زیندانێک بکات، زیندانەکانیش لە وڵاتی سوید دوورن لە یەکەوە و مەلاکان داوایان کردووە ئەو کاتەی لە ڕێگادا لێیان دەڕوات وەک کاتژمێری کار بۆیان هەژمار بکرێت.\nدەزگای ڕوبەڕوبوونەوەی تاوان لە سوید، لە ڕوونکردنەوەیەکدا ئاماژەی بەوەکردووە، ڕەنگە بتوانن کاتژمێرەکانی ڕێگا بۆ مەلاکان بکەن بە کاتژمێری کار، بەڵام ناتوانن ژمارەی مەلاکان زیادتر بکەن.\nحکومەتی ئیسپانیا فریای ڕیاڵ و بارسا کەوت\nلە پەرلەمانی بەریتانیاوە داوای گفتوگۆكردن لەبارەی "تیرۆریستبوون"ی پەكەكە دەكرێت\nئیندۆنیزیا.. تەقینەوەیەك لە كڵێسایەكدا ڕویدا\nتەقینەوەیەك كڵێسایەكی كاسۆلیكی لە شاری ماكاسار-ی ئیندۆنیزیا هەژاند و قوربانی لێكەوتەوە، پۆلیس دەڵێت، پێدەچێت بەهۆی بۆمبەوە بوبێت. ساوس…\nنەتەوە یەكگرتووەكان: 48 ملیۆن كەس لە جیهاندا بەهۆی ململانێكانەوە ئاوارەن\nبەرپرسێكی نێودەوڵەتی تایبەت بە كاروباری ئاوارەبووان دەڵێت، ژمارەی ئاوارەبووان بەهۆی ململانێ چەكدارییەكانەوە لە جیهاندا دەگاتە 48 ملیۆن كەس،…\nلێدوانی نوێی ئەوروپا دەربارەی كۆچبەرانی بیلاڕوسیا\nیەكێتیی ئەوروپا جارێكی دیكە دەسەڵاتدارانی بیلاڕوسیای تۆمەتباركرد بە گەورەكردنی كێشەی سنوورەكانی لەگەڵ وڵاتانی یەكێتییەكە و دەڵێت، مینسك سەركەوتوونابێت…\nمەكگۆرك: خۆرهەڵاتی ناوەڕاست بەجێناهێڵین و شەڕ لەگەڵ ئێران ناكەین\nبرێت مەكگۆرك جەختدەكاتەوە كە وڵاتەكەی خۆرهەڵاتی ناوەڕاست بەجێناهێڵێت و پشتیوانیی عێراق دەكات، ئێرانیشی بە نەیار ناوبرد، بەڵام ڕووبەڕووبوونەوەی…


کۆریای باکوور وتی ئاگادارکردنەوەکانی سەرۆکی ئەمەریکا دانۆڵد ترامپ قسەی بێ مانان و باسی لە وردەکارییەکانی پلانی خستنە خوارەوەی موشەکە ئەمەریکیەکانی کرد لە نزیک دوورگەی گوام لە زەریای هێمن.\nئاڵۆزیەکانی نێوان کۆریای باکوور و ئەمەریکا زیاتر بوو بەهۆی خێرایی گەشەپێدانی چەکە ناوەکییەکانی کۆریای باکوور کە لەتوانایاندا هەیە بگەنە خاکی ئەمەریکا و جەنگی لێدوانەکانی نێوان هەردوو وڵاتەکە و بووە هۆی نیگەرانی هێزەکانی جیهان و وەبەرهێنەران.\nلێدوانەکانی سەرۆک ترامپ وای لە کۆریای باکوور کرد بیر لە پلانێک بکاتەوە بۆ هێرشکردنە سەر دوورگەی گوام و کۆریای باکوور ڕایگەیاند پلانەکەیان بۆ هاویشتنی چوار موشەکی مەودا ناوەند بەسەر ژاپۆندا لە قۆناغەکانی کۆتاییدایە کە دەگاتە نزیکەی 30 بۆ 40 کیلۆمەتر دوور لە گوامەوە.\nگوام دەکەوێتە 3000 کیلۆمەتر باکووری ڕۆژهەڵاتی کۆریای باکوورەوە و ڕێژەی دانیشتوانی دەگاتە 163 هەزار هاوڵاتی و بنکەی سەربازیی ئەمەریکی تێدایە کە ژێردەریایی و بنکەی ئاسمانی و کۆمەڵێک کەشتی جەنگی دەریایی تێدایە.\nدەزگای هەواڵی کۆریای باکوور ڕایگەیاند " مەحاڵە گفتوگۆ لەگەڵ ترامپدا بکرێت و تەنها بە زمانی هێز تێدەگات."\nدەزگاکە لە زاری جەنەڕاڵ کیم ڕاک گیۆمی سەرکردەی هێزە ستراتیژییەکانی سوپای گەلی کۆریا بڵاویکردەوە جەنەڕاڵ وتوویەتی سوپا لەناوەڕاستی مانگی هەشتدا پلانەکە تەواو دەکات و ئامادە دەبێت بۆ ئەوەی پێشکەشی سەرکردەی کۆریای باکوور کیم جۆنگ ئونی بکەن بۆ ئەوەی بڕیاری لەسەر بدات بۆ جێبەجێکردنی.


ئەو خواردنانە چین کە پێویستە دوای ئەنجامدانی نەشتەرگەری بخورێت\nوەزارەتی کاروباری شەھیدان : رێگا چارەیەک دەدۆزینەوە بۆ دابەشکردنی مینحەی کەسوکاری شەھیدانی کەرکوک\nوەزیری تەندروستی: هەموو هەڵسەنگاندنەکان وا دەخوازێت ڕێککارەکان توندوتۆڵ و زیاتر بکرێت\n2020-01-07 [04:20 AM]\nپزیشکێکی پسپۆڕی بێهۆشکاری و ئازارشکاندن، ئامۆژگاری هاوڵاتیان دەکات لە دوای ئەنجامدانی نەشتەرگەری پێویستە کۆمەڵێک خۆراک بخورێت، بۆ یارمەتیدانی جەستە و زوو چاکبوونەوە.\nئەو خۆراکانەی پێویستە دوای ئەنجامدانی نەشتەرگەری بخورێن بریتین لە، سەوزەمەنییەکان بە هەموو جۆرەکانیەوە بە تایبەتی سڵق، گه‌ڵامێو،که‌ره‌وز زۆر به‌سودن، چونکه ماده‌ی ئاسنیان زۆره ویارمه‌تی له‌ش ده‌ده‌ن بو دروست کردنی خرۆکه‌ی سوری خوێن که له‌وانه‌یه له ئه‌نجامی نه‌شته‌رگه‌ری که‌می کردبێت.\nهەروەها، گرنگی بدرێت بە خواردنی میوە لەبەرئەوەی ڤیتامین (سی) یان تێدایە و کۆئەندامی بەرگری لەش بەهێز دەکات، به تایبه‌تی مزره‌مه‌نیەیه‌کان و سێو و شلیک و توو و تووتڕک.\nهەنگوین، شیرەمەنییەکان، گۆشتی بێ چەوری، چەرەس، هەروەها ئەو خۆراکانەی دەوڵەمەندن بە ماددەی زنک و کالسیۆم و ڤیتامین، لەگەڵ خواردنی دانەوێڵە تەواوەکان وەک برنجی بۆر و نانی ئاردی بۆر و شۆفان، یەکێکی دیکەن لەو خۆراکانەی پێویستە گرنگی بە خواردنیان بدرێت دوای ئەنجامدانی نەشتەرگەری.\nئەو پزیشکە پسپۆڕە، باسی لەوەشکردووە نەخۆش دوای ئەنجامدانی نەشتەرگەری دەبێت گرنگی بدات بە خواردنەوەی بڕێکی کەم ئاو لەگەل شلەمەنییەکانی وەک شەربەت و شۆرپا،دواتر هه‌وڵ بدات پیاسه زۆر بکات و بجوڵێت تا بتوانێت خۆراکی ئاسایی ڕۆژانه بخوات.\nئەم هەواڵە 5725جار خوێندراوەتەوە


رۆژنامه‌وانی – چۆنێتى نووسينى وتارى بيروڕا\nچۆنێتى نووسينى وتارى بيروڕا\nSep 27, 2015 رۆژنامه‌وانى وتاری رۆژنامه‌وانی لێدوان نووسین ناچالاککراوە لە چۆنێتى نووسينى وتارى بيروڕا\nرۆژنامه‌وانى – هه‌ولێر: به شێوه‌يه‌كى سرووشتى كارى رۆژنامه‌وانى دوو جه‌مسه‌رى سه‌ره‌كى هه‌يه. جه‌مسه‌رى هه‌واڵ و زانيارى و جه‌مسه‌رى بيروڕا و بۆچوون.\nهه‌ريه‌ك له‌و جه‌مسه‌رانه, چالاكييه‌كى پيشه‌ييانه‌ى سه‌ربه‌خۆيه. چ له رووى ئامانجه‌وه بێت, ياخود له رووى رۆڵى رۆژنامه‌وانييه‌وه. يانيش له رووى جۆرى شێوه‌ى كارى رۆژنامه‌وانييه‌وه بێت.\nجه‌مسه‌رى هه‌واڵ ئامانجى خستنه‌ڕووى جيهان و گێڕانه‌وه‌ى رووداوه‌كان و گواستنه‌وه‌ى راستينه‌ى رۆژنامه‌وانى بينراوه. ته‌نانه‌ت هه‌ندێكجار راسته‌وخۆ رووداوه‌كه ده‌گوازێته‌وه و پشت به سه‌رچاوه‌ى تايبه‌ت ده‌به‌ستێت و تا راده‌يه‌كى زۆر پێويستى به دركپێكردن و بۆنكردنى هه‌واڵ هه‌يه.\nئه‌م جه‌مسه‌ره زۆر شێوه‌ى هه‌يه, له‌وانه هه‌واڵ,گفتوگۆى رۆژنامه‌وانى, راپۆرتى هه‌واڵى, راپرسيى, به‌دواداچوون, رووماڵى راسته‌وخۆ.\nهه‌رچى جه‌مسه‌ر راوبۆچوونه, پرسى ته‌نيا گێڕانه‌وه و وه‌سفكردنى رووداوه‌كان تێده‌په‌ڕێنێت. ته‌نيا به گێڕانه‌وه‌ى هه‌واڵه‌كان وازناهێنێت و ده‌يه‌وێت مانا ببه‌خشێته رووداوه‌كان و هه‌وڵى راڤه و شيكردنه‌وه‌يان ده‌دات.\nشێوه‌كانى ئه‌م جۆره جه‌مسه‌ره خۆيان ده‌بيننه‌وه له: سه‌رنج, ستوونى رۆژنامه‌وانى, سه‌روتار, وتارى شيكارى, وتارى ره‌خنه‌يى به هه‌موو جۆره‌كانييه‌وه وه‌ك ره‌خنه‌ى ئه‌ده‌بى, رۆنانى كتێب, ره‌خنه‌ى شانۆ و سينه‌ما,\nهه‌ريه‌ك له‌و جۆرانه, تايبه‌تمه‌ندى خۆيان هه‌يه و له‌وى ديكه‌يان جياوازن. به‌ڵام هه‌ندێك خه‌سڵه‌تى هاوبه‌ش له نێوان هه‌مووياندا هه‌ن.\nئه‌ركى وتارى بيروڕا:\nشاره‌زايانى رۆژنامه‌وانى ئه‌ركه‌كانى وتارى بيروڕا به‌م جۆره‌ى خواره‌وه ده‌ستنيشانده‌كه‌ن، (Jose De Broucker,1996):\nراوبۆچوون, پێچه‌وانه‌ى هه‌واڵه, ده‌ربڕينى ده‌نگى خوده له جيهاندا. چۆن كارلێك له‌گه‌ڵ ئه‌وى رووده‌دات له ده‌وروبه‌رتدا ده‌كه‌يت؟ چۆن جيهانى ده‌ره‌وه له‌سه‌ر جيهانى ناوه‌وه‌مان ره‌نگده‌داته‌وه؟ كارتێكه‌ره ده‌ره‌كييه‌كان چ كاريگه‌رييه‌ك له‌سه‌ر ده‌روون و هه‌ست و بيركردنه‌وه‌مان به‌جێده‌هێڵن و تا چه‌نده له‌گه‌ڵياندا هاوڕێك و ته‌با ياخود دژ و نه‌ياريين..\nئه‌ركى ته‌عبيرى ته‌نيا له‌گه‌ڵ ئه‌و واقيعه‌دا كارلێك ناكات, به‌ڵكو كارلێك له‌گه‌ڵ هه‌ڵوێست و بۆچوون و هه‌ستى كه‌سانى ديكه‌شدا ده‌كات و ئه‌مه‌ش بوارى كارلێكى خوده له‌گه‌ڵ كه‌سايه‌تى ديكه‌دا. كه‌واته بۆچى له ده‌ربڕينى هه‌ست و شيكردنه‌وه‌كانماندا جياوازيين.. بۆچى به رێگه‌ى جياجيا و شێوه‌ى جياواز بيرده‌كه‌ينه‌وه و بۆچوون و ده‌ربڕينمان له‌يه‌كدى جياوازن.\nله هه‌واڵدا ده‌زانيين چى روويداوه. له بۆچووندا ده‌زانين چۆن بيرى لێده‌كرێته‌وه. بيركردنه‌وه‌كه به گوێره‌ى قوتابخانه و مه‌زهه‌بى فيكرى و ره‌وتى تايبه‌تى نووسه‌ره‌كان ديار ده‌كرێت.\nته‌نيا ئاشنابوون و خوێندنه‌وه‌ى بۆچوونه‌كه به‌س نييه بۆ ئه‌وه‌ى چاوه‌ڕێى ئه‌وه بكه‌ين, به‌رامبه‌ر به‌و رايه قايل ده‌بێت ياخود بڕواى پێده‌هێنێت.\nئه‌وه ته‌نيا به‌س نييه بخوێندرێته‌وه, يان بڕواى پێبهێنرێت. پێويسته كاره‌كه بۆ ئه‌وه بێت قه‌ناعه‌ت و راى به‌رامبه‌ر بگۆڕێـت. كاردانه‌وه‌ى له لا درووست بكات. رايه‌كى نوێى له لا گه‌ڵاڵه بكات.\nئه‌و گۆڕانكارييه زيهنييه‌ى ئامانجه له عه‌قڵى خوێنه‌ر يان گوێگردا به‌ديى بێت يه‌كێكه له ئه‌ركه‌كانى وتار. نووسه‌ر هه‌وڵده‌دات له رێگه‌ى به‌كارهێنانى چه‌مك و ده‌سته‌واژه‌ى تايبه‌ته‌وه كار بۆ ئه‌وه بكات. نووسه‌ر له‌سه‌ريه‌تى هه‌موو رێگه‌كانى بڕوا پێهێنان تاقيبكاته‌وه و به‌ڵگه‌ى پێويست بۆ سه‌لماندنى بۆچوونه‌كه‌ى بخاته‌ڕوو.\nگوشراوى قسه ئه‌وه‌يه, وتارى بيروڕا ته‌نيا بوارێك نييه بۆ خستنه‌ڕووى بۆچوون, به‌ڵكو پرۆسه‌يه‌كى تايبه‌ته بۆ بڕواپێهێنانى به‌رامبه‌ر به سه‌لامه‌تى و درووستى ئه‌و راوبۆچوونه‌ى خراوه‌ته‌ڕوو. ئه‌مه‌يه ده‌ڵێن, له ناخى هه‌موو نووسه‌رێكدا فه‌يله‌سووفێكى چكۆڵه خۆى حه‌شار داوه.\nئه‌ركى راڤه و لێكدانه‌وه:\nبوارى تێگه‌يشتن و لێكدانه‌وه‌ى ئه‌وه‌ى جيهان بۆ به‌م شێوه‌يه‌يه, ئه‌و هۆكارانه كامانه‌ن له پشت رووداوه‌كانه‌وه‌ن..؟\nنووسه‌ر هه‌وڵده‌دات, بۆ خوێنه‌رى روونبكاته‌وه و راڤه‌ى خۆى پێشكه‌ش بكات. كار بۆ ده‌ربازبوون له رووكارى رووداوه‌كان ده‌كات و له رێگه‌ى كليل و تێگه‌يشتنى قووڵه‌وه ده‌يه‌وێت رێگه‌ى تێگه‌يشتن بۆ خوێنه‌ر رۆشن بكاته‌وه.\nده‌بينيت, نووسه‌رێك دێت و سووره له‌سه‌ر ئه‌وه‌ى رابردوو به ئێستاوه گرێبدات و رووداوى ئه‌مڕۆيى ده‌به‌ستێته‌وه به رابردووى نزيك و دووره‌وه. هه‌يانه له رووى ئابوورى, كۆمه‌ڵايه‌تى, سياسى, ئاينييه‌وه ده‌يه‌وێت راڤه خۆى پێشكه‌ش بكات و به‌ڵگه‌كانى ريز ده‌كات و ده‌يه‌وێت له پاڵ راڤه‌كردندا بڕوا به خوێنه‌ريش بكات. هه‌ندێكجار ده‌وترێت له ناخى هه‌ر نووسه‌رێكدا مامۆستايه‌ك ياخود ماريفه‌تمه‌ندێك هه‌يه.\nئه‌ركى پێشبينيى، خستنه‌ڕووى ئه‌گه‌ره‌كانى داهاتوو:\nچاره‌نووسمان چۆن ده‌بێت و داهاتوو چى لێدێت؟ ئايا ده‌كرێت پايه‌كانى داهاتوو له‌سه‌ر بنه‌ماى ئه‌و شاره‌زايى و زانسته‌ى ئه‌مڕۆ له‌به‌رده‌ستدا وێنا بكه‌ين؟ ئه‌و بڕيار و ياسايانه‌ى ئه‌مڕۆ ده‌رده‌چن له دوورمه‌ودادا چ كاريگه‌رييه‌كى ئه‌رێنى و نه‌رێنى به‌جێده‌هێڵن؟ ئه‌مه خولياى وتار نووسه و ده‌يه‌وێت وه‌ك ئه‌وه‌ى تێيگه‌يشتووه و ئه‌وه‌ى په‌يى پێبردووه, قسه‌ى خۆى بۆ داهاتوو بكات و بارى سه‌رنج و تێبينيى و ته‌نانه‌ت پيشنيازى بۆ داهاتوو ده‌خاته‌ڕوو.\nنووسه‌ران جۆراوجۆرن و ئه‌وانيش تا راده‌يه‌كى زۆر دابه‌شبوون به‌سه‌ر به‌ره سياسى و ره‌وته فيكرى و ئايدۆلۆژيى و حزبييه‌كاندا. هه‌يه راسته‌وخۆ و هه‌شه ناڕاسته‌وخۆ, هه‌يه هۆشيارانه و هه‌شه ناهۆشيارانه هه‌ڵوێست و بۆچوونه‌كانى هاوكار و ياريده‌ده‌رن بۆ لايه‌نێكى كاراى گۆڕه‌پانى سياسى و ئابوورى و كۆمه‌ڵايه‌تى كۆمه‌ڵگه. ره‌نگه نووسه‌رێك خۆى به دوور له ره‌وته باوه‌كان گرتبێت, به‌ڵام كاتێك ده‌نووسێت, نووسينه‌كه‌ى له خزمه‌تى به‌رژه‌وه‌ندى ره‌وتێك, لايه‌نێك, ئاراسته‌يه‌كى دياريكراوى ئايدۆلۆژى و سياسييدا بێت. هه‌يه راسته‌وخۆ پڕوپاگه‌نده بۆ لايه‌ن و ره‌وتێكى دياريكراو ده‌كات و هه‌شيانه لايه‌نگرى خۆى ده‌شارێته‌وه, به‌ڵام له بۆچوونێكدا ده‌بێته بانگه‌شه‌كار و به‌وش كاره‌كه‌ى ده‌بێته پڕوپاگه‌نده بۆ لايه‌نێكى دياريكراو.\nئه‌ركى تێپه‌ڕاندنى به‌ها:\nبه‌ها كۆمه‌ڵايه‌تييه‌كان له هه‌ر كۆمه‌ڵگه‌يه‌كدا جێى مشتومڕى به‌ره‌و نه‌وه‌ى جياوازن, هه‌يه لايه‌نگره و ده‌يانپارێزێت و هه‌شه دژه و ره‌تيانده‌كاته‌وه. نووسه‌رانيش به‌سه‌ر دووبه‌ره‌دا دابه‌شده‌بن و نووسينه‌كانيان به كرده‌وه خزمه‌تى ره‌وته‌كانيان ده‌كات.\nوتارى بيروڕا رۆڵێكى سه‌ره‌كى هه‌يه له هێشتنه‌وه و ده‌مه‌زه‌ردكردنه‌وه‌ى به‌هاى كۆن, ياخود زه‌مينه‌سازكردن بۆ سه‌رهه‌ڵدان و گه‌شه‌كردنى به‌هاى نوێ و جێگرتنه‌وه‌ى به‌ها كۆنه‌كان.\nهه‌ڵبژاردنى بابه‌تى وتار و ده‌ستنيشانكردنى چوارچێوه‌ى:\nده‌توانين بابه‌ته‌كان له سێ بوارى سه‌ره‌كييدا ده‌ستنيشانبكه‌ين:\nيه‌كه‌م: بوارى رووداوه‌كانى رۆژ:\nزۆربه‌ى وتاره‌كه‌ى بيروڕا سه‌رچاوه‌ى سه‌ره‌كييان له رووداوه‌كانى رۆژه‌وه ده‌سگير ده‌بێت. هه‌ندێ رووداو رووده‌ده‌ن, ناكرێت سه‌رپێى لێيان بڕوانيين و پێويستييان به راڤه و شيكردنه‌وه‌ى زياتر هه‌يه. ره‌نگه بۆچوونى جۆراو جۆر به‌دواى خۆياندا بهێنن. زۆرێك له نووسه‌ران ده‌يانه‌وێت راى خۆيان له باره‌يانه‌وه بڵێن. ته‌نيا هه‌واڵ به‌س نييه بۆ رووماڵكردنييان.\nدووه‌م: بوارى رووداوى چاوه‌ڕوانكراو:\nله ژێر رۆشنايى ئه‌و ئه‌جێندا و رووداوانه‌ى پێشتر له لايه‌ن دامه‌زراوه ره‌سمييه‌كانه‌وه راده‌گه‌يه‌نرێت, ده‌كرێت چاوه‌ڕێى روودانى رووداوگه‌لێك بكه‌ين و به‌ر له روودانيان خوێندنه‌وه‌يان بۆ بكه‌ين و راوبۆچوونى خۆمان له باره‌يانه‌وه بخه‌ينه‌ڕوو.\nسێيه‌م: بوارى خود:\nزۆرێك له‌و بابه‌تانه‌ى ده‌ياننوسيين, ره‌نگه له كانى تێفكرين و كاريگه‌ربوونى خودمان به رووداوه‌كانى ده‌وروبه‌ره‌وه هه‌ڵيانگۆزين.\nبه‌هاكانى هه‌واڵ بۆ وتارى بيروڕا ده‌گونجێن:\nگه‌ر ويستت سۆراغى بابه‌تێك بۆ له‌باره‌وه نووسينى بكه‌يت, سه‌رنجێكيش بده‌ره‌وه به‌هاكانى هه‌واڵ. هه‌موو بابه‌تێك ده‌كرێت به پێوه‌رى به‌هاى هه‌واڵ بايه‌خ و گرنگييه‌كه‌ى پێشچاوبخه‌ين.\nهه‌نووكه‌يى, جدييه‌ت, بايه‌خى بۆ وه‌رگر, نزيكى به هه‌موو جۆره‌كانييه‌وه (جوگرافى, هه‌ستوسۆز, كۆمه‌ڵايه‌تى, ئايدۆلۆژى, نه‌ژادى..)، ململانێ, خۆشى و كاتبه‌سه‌ربردن, ناوازه‌يى, فراوانى, سه‌رنجڕاكێشى,..هتد.\nده‌ستنيشانكردنى گۆشه‌ى بابه‌ت:\nگۆشه‌ى بابه‌ت له‌سه‌ر بنه‌ماى ئه‌م پێودانگانه سنوورى ده‌كێشرێت:\nيه‌كه‌م: سنوورى شاره‌زايى خۆت له بابه‌ته‌كه و ئاستيى تێگه‌يشتنت لێى وێڕاى هه‌وڵى به‌دواداگه‌ڕانى زانيارى زۆرتر.\nدووه‌م: سنوورى سه‌رچاوه به‌رده‌سته‌كان.\nسێيه‌م: سنوورى ئه‌و ئامرازه‌ى لێيه‌وه بابه‌ته‌كه‌ت بڵاوده‌كه‌يته‌وه. سياسه‌تى ته‌حرير و رووبه‌رى به‌رده‌ستخراو، سرووشتى لاپه‌ڕه‌كه, ئاراسته‌ى كه‌ناڵه‌كه..\nچواره‌م: تێڕوانينى خۆت بۆ سرووشتى جه‌ماوه‌ر و جۆرى بايه‌خ لاى جه‌ماوه‌ر ده‌ستنيشانبكه.\nكۆكردنه‌وه‌ى بابه‌تى خامى ميديايى:\nهه‌ر بابه‌ت و وتارێك له كه‌رسته و پێداويستى خامه‌وه سه‌رچاوه ده‌گرێت.\nهه‌واڵێكى ساده له كارێكى مه‌يدانييه‌وه سه‌رچاوه ده‌گرێت. جا چ لێدوان وه‌رگرتن بێت ياخود به هۆى ئاماده‌يى په‌يامنێره‌وه بێت له شوێنى رووداو. (Henri Montant,1994).\nكه‌واته ئه‌و كه‌رسته و بابه‌ته خامه چييه نووسه‌رى وتار پێويستى پێده‌بێت و له‌كوێ ده‌ستيده‌كه‌وێت:\nبه شێوه‌ى ساده, وه‌ڵامه‌كه ئه‌وه‌يه هه‌موو وتارێك پێويستى به بيرۆكه و راستيى هه‌يه.\nئه‌گه‌ر ته‌نيا واقيعه‌كه و راستينه‌يى واقيع زاڵ بێت به‌سه‌ر وتاردا, بابه‌ته‌كه ده‌بێته گێڕانه‌وه و شێوه‌ى له راپۆرتى رۆژنامه‌وانى ده‌چێت. چونكه ته‌نيا گواستنه‌وه واقيع تواناى شيكردنه‌وه و لێكدانه‌وه و روونكردنه‌وه‌ى وردى نييه.\nئه‌گه‌ر ته‌نيا بيروڕا زاڵ بێت به‌سه‌ر سرووشتى وتاره‌كه‌دا, بابه‌ته‌كه سه‌رده‌كێشێت بۆ بابه‌تێكى هاوشێوه‌ى توێژينه‌وه فه‌لسه‌فيانه و ئاڵۆز خۆى ده‌نوێنێت. ره‌نگه تواناى بڕواپێكردنى نه‌بێت.\nوتارى بۆچوون, هاوكێشه ياخود پێكهاته‌يه‌كى هاوبه‌شى نێوان مادده‌يه‌كى هه‌واڵيى و مادده‌ى بۆچوونه.\nله سه‌ره‌تاوه هه‌موو كارێك, له هه‌ندێك پرسيارى ساناوه سه‌رچاوه ده‌گرێت و ده‌كرێت ئه‌و پرسيارانه ببنه ده‌رچه بۆ ده‌ستپێك:\nله باره‌ى بابه‌ته‌كه‌وه چى ده‌زانييت؟\nده‌روونى خۆت مه‌ڕوخێنه و مه‌ڵێ هيچى لێ نازانم. لانيكه‌م ئه‌زموونێكت له ژيان هه‌يه. هه‌ندێ چاره‌سه‌ر بۆ كێشه‌كانى ده‌وروبه‌ر شك ده‌به‌يت. كاتێك باسى ديارده‌ى توندوتيژى خێزانى, نه‌چوونه‌ژووره‌وه‌ى خوێندكار بۆ هۆڵى خوێندن, سيستمى تاقيكردنه‌وه‌كان..لانيكه‌م سه‌ره‌ده‌رى له باسه‌كان ده‌كه‌يت و رێڕه‌وى خوێندن و خوێندنه‌وه‌ت و وه‌رگرتنى زانيارى له هۆگه‌لى ميديايى كۆمه‌ڵى زانيارى و بۆچوونى له‌لا كه‌ڵه‌كه كردووى.\nزۆرێك له‌وانه‌ى ده‌يانه‌وێت بنووسن, زانيارى و شاره‌زاييه‌كى زۆريان هه‌يه, به‌ڵام وه‌ك پێويست كۆڵه‌وارن له خستنه‌ڕوو و نووسينياندا.\nئه‌وه چييه كه نايزانم و بۆچى پێويسته بيزانم؟ له‌كوێ به‌دواى ئه‌وه‌دا بگه‌ڕێم, كه پێويستمه؟ رۆژنامه‌وان ئه‌و بابه‌ته‌ى له كوێوه هێناوه؟\nوه‌ڵامه‌كه ئاسانه. گه‌ڕان. خوێندنه‌وه. گوێگرتن. كه‌ڵكوه‌رگرتن له سه‌رچاوه. وه‌ك فه‌رهه‌نگه‌كان، ئينسكلۆپيديا, كتێب, راپۆرته ره‌سمييه‌كان, ئامار, چاپكراوه‌كان, به‌رپرسان, سه‌رچاوه‌كانى سه‌رژمێرى, راپرسى, شاره‌زايان…هتد.\nگه‌ڕان به دواى زانيارييدا, بێ به‌رهه‌م نابێت و هێنده‌ى پێناچێت كۆمه‌ڵێك زانيارى و به‌ڵگه و ژماره و لێدوان و بۆچوونى پێشينه‌ت له‌به‌رده‌ستتدا كۆده‌بنه‌وه. ده‌مێنێته‌وه چۆن ئه‌و شتانه‌ى به‌رده‌ستت پۆلێن بكه‌يت و هه‌ريه‌كه‌يان له كوێ و چۆن به‌كه‌ڵكت دێن.\nئيدى ده‌بێت زيره‌كييه‌كه‌ت به‌كاربهێنيت و بزانييت چيت به‌كه‌ڵك دێت و چ شتێكيش پشتگوێ ده‌خه‌يت و پێويستت پێى نييه.\nهونه‌رى كورتكردنه‌وه و هه‌ڵهێنجاندن:\nهه‌موو ئه‌و شتانه‌ت بۆ بابه‌ته‌كه‌ت ناوێت. هه‌يانه به‌سه‌رچووه. هه‌يانه به كه‌ڵكى وتاره‌كه‌ت نايه‌ت. هه‌شيانه پێويستت به‌وه‌يه جه‌وهه‌رى وه‌ربگريت و لێى سوودمه‌ند بييت.\nپێويستت به‌وه‌يه سه‌ره‌داوى په‌يوه‌نديى نێوان بابه‌ته خامه‌كان بدۆزيته‌وه. بيرۆكه‌كه‌ت بكه‌يته چه‌ق و هه‌مووان له سووڕگه‌ى خۆياندا به ده‌ورى بيرۆكه‌كه‌تدا بخولێنه‌وه.\nكاتێك ويستت ده‌ستپێبكه‌يت, به بڕگه‌يه‌كى پوخته‌كراو و رسته‌يه‌كى هاوشێوه‌ى چه‌قى سووڕگه‌كه‌ت ده‌ستپێبكه. هه‌وڵبده له په‌نجا وشه‌يه‌كدا هه‌موو ئه‌وه‌ى ده‌يزانييت چڕى بكه‌ره‌وه و بينووسه.\nئه‌گه‌ر له‌مه‌دا سه‌ركه‌وتوو بوويت؛ بێگومان هه‌نگاوه‌كانى دواتر سانا ده‌بن و به ئاسانى ده‌توانييت مه‌به‌ستت له چه‌ند په‌ره‌گرافێكدا روونبكه‌يته‌وه.\nده‌شكرێت, بۆ ئه‌وه‌ى به ئاسانى ئه‌وه‌ى ده‌يزانييت ده‌ريببڕيت, پرسيار بۆ خۆت دابنێت. هه‌وڵبده 10 پرسيار له باره‌ى ئه‌وه‌ى ده‌يزانييت و ئه‌وه‌ى ده‌ته‌وێت بينووسيت دابنێ. (Donald l. Ferguson and others,1997).\nهه‌ندێكى ديكه واى به باش ده‌زانن, له رێگه‌ى وێنه‌كێشان و درووستكردنى خشته و هێلكارييه‌وه هه‌وڵبده‌يت ئه‌وه‌ى ده‌يزانييت ره‌نگڕێژى بكه‌يت و ئه‌م ته‌كنيكه‌ش به نه‌خشه‌ى زيهنى (mind map) ناسراوه. ساده‌ترين شێوه‌ى ئه‌وه‌يه بازنه‌يه‌ك له‌سه‌ر كاغه‌زێكى سپى درووستبكه‌يت و ناوى بابه‌ته‌كه‌ى تێدابنووسييت و پاشان لك و پۆپى لێبكه‌يته‌وه و زانيارى و بۆچوونه گرنگ و لاوه‌كييه‌كانى ديكه بنووسييت.(توني و باري بوزان، 2002).\nهه‌موو ئه‌وه رێبازانه ئامانجيان ئه‌وه‌يه بژاره‌كانى به‌رده‌ستت رێكبخه‌ن و بيرو زانيارى گه‌ڵاڵه‌بووى هزرت يه‌كبخه‌ن و هاوكاريت بكه‌ن بۆ ئه‌وه‌ى بتوانييت به ئاسانى بيانخه‌يته‌ڕوو.\nستايله هونه‌رييه‌كان (رێكخستن و پێكهاته):\nهه‌روه‌ك چۆن بابه‌ته رۆژنامه‌وانييه‌كانى وه‌ك هه‌واڵ و راپۆرت, ستايل و شێوه‌ى داڕشتنيان تايبه‌ته, وتارى بيروڕاش به هه‌مانشێوه‌يه.\nده‌كرێت, نووسه‌ر پشت به پلانى بڕگه‌ى پوخته‌كراو ببه‌ستێت, كه له سه‌ره‌تاوه دايڕشتووه. ياخود پشت به پلانى بابه‌تييانه ببه‌ستێت, كه به هۆيه‌وه بابه‌ته‌كه دابه‌شده‌كات بۆ چه‌ند يه‌كه‌يه‌كى سه‌ره‌كيى. دواتر هه‌ريه‌كێك له‌وان بۆ ئه‌ندازه‌ى خوارخۆيان دابه‌شده‌كات. هه‌روه‌ها پلانى پۆلێنكردنيش هه‌يه، كه زۆرتر له‌گه‌ڵ بابه‌تى وتارى بيروڕا ده‌گونجێت. بۆنموونه:\n*** پلانى دوانه‌يى يا دووبه‌ره‌يى:\nپشت به دوانه‌يى له دوو قۆناغ ياخود دوو به‌ره‌ى دژ به‌يه‌كدا ده‌به‌ستێت:\n* پێش و دواى بڕياردان.\n* له‌گه‌ڵى يان دژى.\n* ئه‌رێنى و نه‌رێنى.\n* ئێمه و ئه‌وان.. ئه‌مه كرده‌وه‌ى ئێمه و ئه‌وه‌ش كرده‌وه‌ى ئه‌وان.\n*** پلانى شيكارى: تێكه‌ڵه‌يه‌ك له كێشه و هۆكاره‌كانى چاره‌سه‌ر:\nله قۆناغى يه‌كه‌مدا ده‌كرێت وه‌سفى كێشه‌كه بكرێت. به وردى ده‌ستنيشان بكرێت. له قۆناغى دواتردا وه‌ڵامى ئه‌و پرسيارانه بدرێته‌وه, كه باس له هۆى ده‌ركه‌وتن و بڵاوبوونه‌وه‌ى ئه‌و كێشه‌يه ده‌كه‌ن.\nله قۆناغى سێيه‌مدا, چارسه‌رى گونجاوى بۆ پێشنياز بكرێت.\n*** پلانى مورافه‌عه, يا پلانى پارێزه‌ران:\nله سه‌ره‌تاوه پشتيوانى له رايه‌كى دياريكراو ده‌كات و دواتر هه‌نگاو به هه‌نگاو به‌ڵگه بۆ راستى بۆچوونه‌كه‌ى ده‌هێنێته‌وه و به‌رده‌وام به‌رگرى لێده‌كات. ئه‌مه‌ش وه‌ك ئه‌وه‌يه به چه‌كوش بزمار بكوتيت.\nبۆنموونه: نوێنه‌رايه‌تى خوێندكاران ده‌ستكه‌وتێكى خوێندكارانه و به گوێره‌ى ئه‌م به‌ڵگانه (…).\n– بۆچى پێويسته سيستمى تاقيكردنه‌وه له زانكۆ بگۆڕدرێت؟ (يه‌ك… دوو… سێ….).\n*** پلانى به‌راوردكارى:\nباسكردن له رووكارى له‌يه‌كچوو و دژبه‌يه‌كى نێوان ديارده‌يه‌ك له دوو قۆناغدا, يان له دوو شوێنى جيادا.\n– نوێنه‌رايه‌تى خوێندكاران پێش دامه‌زراندنى ئه‌نجومه‌نى خوێندكاران و دواى ئه‌و.\n– به‌رهه‌مى كشتوكاڵيى پێش دانانى پلانى ستراتيژى 10 ساڵه‌ى وه‌زاره‌تى كشتوكاڵ و دواى دانان و مايه‌پووچبوونى پلانه‌كه..\n– سيستمى سياسى هه‌رێمى كوردستان له نێوان داخوازى چوارلايه‌نه‌كه و پارتى ديموكراتى كوردستاندا.\n– ئاستى خوێندن له قوتابخانه و خوێندگه نموونه‌ييه‌كان و حكومييه‌كان..\n– جياوازى چينايه‌تى و درووستبوونى توێژى خۆشگوزه‌ران و سه‌رمايه‌داره سياسييه‌كان پێش ده‌سه‌ڵاتدارێتى فڵان سه‌رۆكى حكومه‌ت و دواى ده‌ستبه‌كاربوونى..\n*** پلانى جه‌ده‌لى ره‌خنه‌يى:\nله توێژينه‌وه زانكۆييه‌كاندا و وتاره ئه‌ده‌بى و فه‌لسه‌فييه‌كاندا پشتى پێده‌به‌سترێت و پشت به بيركردنه‌وه‌ى قوڵ ده‌به‌ستێت و ده‌يه‌وێت له‌و رێگه‌يه‌وه به راستينه بگات.\nسه‌رچاوه: د.المهدي الجندوبي، التحرير الصحفي، نشر قسم الإعلام، كلية الآداب، جامعة البحرين، 2010، 133ص.\nوه‌رگێڕان به ده‌ستكارى و كورتكردنه‌وه:


ئەمریکا کار بۆ ڕاگرتنی بازرگانیی نێوان ئێران و هەرێم دەکات | ROJnews\nئەمریکا کار بۆ ڕاگرتنی بازرگانیی نێوان ئێران و هەرێم دەکات\nچوؤرشەممە, 24 أكت 2018 - 19:23\nشاندێکی بازرگانیی ئەمریکا لەگەڵ بازرگانانی شاری سلێمانی کۆبوونەوە و پێشنیاریان کرد، کە بازرگانانی هەرێم لە جیاتی ئێران ڕوو لە ئەمریکا بکەن.\nئێوارەی ئەمڕۆ، شاندێکی بازرگانیی ئەمریکا سەردانی ژووری بازرگانیی و پیشەسازیی سلێمانییان کرد و لەگەڵ بازرگانانی شاری سلێمانی کۆبوونەوە.\nدوای کۆبوونەوەکەش لە کۆنگرەیەکی ڕۆژنامەنووسییدا، سیروان محەمەد، سەرۆکی ژووری بازرگانیی و پیشەسازیی سلێمانی ئامانجی سەردانی شاندەکەی خستەڕوو و وتی: ئەم شاندە ئامانجیان پتەوکردنی زیاتری پەیوەندییەکانیانە لەگەڵ بازرگانانی سلێمانی، وە هەروەها لەڕێگای هەرێمی کوردستانیشەوە کار لەگەڵ بازرگانانی عێراق بکەن.\nهەر لە کۆنگرە ڕۆژنامەنووسییەکەدا، دیڤید تافوری، سەرۆکی ئەنجومەنی بازرگانیی کوردستانیی ئەمریکی وتی: بازرگانانی ئەمریکا دەیانەوێت زیاتر برەو بە کاری بازرگانیی و وەبەرهێنان بدەن لە هەرێمی کوردستان، ئەمەش بۆ هەرێمی کوردستانیش سوودی هەیە.\nتافوری، وتیشی: پێمان باشە لەدوای زیادکردنی گەمارۆ ئابوورییەکانی سەر ئێران، بازرگانانی هەرێمی کوردستان زیاتر بۆ بازرگانییکردن ڕوو لە ئەمریکا بکەن، کە ئەمەش بۆ بازرگانەکانی هەرێمی کوردستان نوێ نییە.\nجێگای ئاماژەیە، ئەو شاندە دوێنێ گەیشتوونەتە هەرێمی کوردستان و سەرەتا لە شاری هەولێر، لەگەڵ بازرگانانی ئەو شارە کۆبوونەتەوە، بڕیارە لە ڕۆژانی داهاتوودا سەردانی شارەکانی هەڵەبجە و دهۆکیش بکەن و بۆ هەمن مەبەست لەگەڵیان کۆببنەوە.\nهەرێمی کوردستان زۆرترین ئاڵوگۆڕی بازرگانیی لەگەڵ تورکیا و ئێران-دا دەکات و لەدوای ئەو گەمارۆ ئابوورییانەی، کە ئەمریکا خستییە سەر ئێران و بڕیارە گەمارۆ سەرەکییەکانی لە ڕۆژی ٥/نۆڤەمبەر دەست پێبکات، ئەمریکا ئامادەکاریی دەکات بۆ ئەوەی عێراق و هەرێمی کوردستان سنوورەکانیان بەڕووی ئێران-دا دابخەن.


لە دزەی مەڕگەوەڕ و قەڵاواریی سەرپێل پەیمانی وەفاداری لەگەڵ شەهیدان نوێ کرایەوە\nزایینی: ٢٧-٠٣-٢٠١٧ - هەتاوی: ١٣٩٦/٠١/٠٧ - ١٢:٥٨ تاران قه‌باره‌ی فۆنت:\nکوردستان میدیا: لە بەرەبەرەی ١٠ی خاکەلێوە ڕۆژی شەهیدانی کوردستاندا، لە دزەی مەڕگەوەڕی سەر بە شاری ورمێ و قەڵاواریی سەر بە شاری سەرپێڵ، بە بەڕێوەبردنی چالاکیی بەربڵاوی تەبلیغاتی، پەیمانی وەفاداری لەگەڵ شەهیدانی حیزب و گەل نوێ کرایەوە.\nهەواڵنێری کوردستان میدیا لە ناوچەی مەڕگەوەڕی سەر بە شاری ورمێ ڕایگەیاند کە؛ ئەندامان و لایەنگرانی حیزبی دێموکراتی کوردستانی ئێران لە شارەدێی دزەی مەڕگەوەڕ، بۆ ڕێزگرتن لە شەهیدانی کورد و کوردستان و پەیمان نوێ کردنەوە لەگەڵیان، چالاکی بەرینی تەبلیغاتیان بەڕێوە برد.\nلەو چالاکییەدا ڕێبوارانی ڕێبازی شەهیدان لە گوڕستانی شارەدێی دزە کە بە دەیان شەهیدی سوورخەڵاتی حیزب و گەلی لە ئامێز گرتووە، لەسەر گڵکۆی هەر شەهیدێک ئاڵایەکی کوردستان و ئاڵایەکی سوور بە نیشانەی خوێنی سووری شەهیدانیان هەڵداوە.\nپەیامنێری کوردستان میدیا لە مەڕگەوەڕ هەروەها باس لەوە دەکات کە؛ هاوکات لەگەڵ هەڵدانی ئاڵا لەسر گڵکۆی شەهیدان، چەندین وێنەی تایبەت بە ڕێبەرانی شەهید قازی، قاسملوو و شەرەفکەندییان کێشاوەتەوە و لافیتە و دروشمی تایبەت بە بەردەوامیی ڕێبازی شەهیدانیان لە نێو و دەرەوەی ئەو گۆڕستانە هەڵواسیبوو.\nئەو چالاکییەی ڕێبوارانی ڕێبازی پڕ سەروەریی شەهیدان بووە هۆی دڵخۆشیی خەڵکی ناوچە و پاشان خەڵکی دزەی مەڕگەوەڕ و گوندەکانی دەوروبەری، بۆ دیتنی دیمەنە ڕازاوەکانی گۆڕستان شەهیدان بە ئاڵای کوردستان، سەردانی مەزاری شەهیدانیان کرد و بە گرتنی وێنە و فیلمی جوراوجۆر، پەیمانی وەفادارییان لەگەڵ شەهیدانی خۆیان نوێ کردەوە.\nسەرچاوەیەکی ئاگادار لە دزەی مەڕگەوەڕ رایگەیاند کە، سپای پاسداران و بەکرێگیراوانی تا کاتژمێر ١٢ی نیوەڕۆی ڕۆژی یەکشەمە گۆڕستانی دزەیان گەمارۆ دابوو و نەیاندەوێرا کە بڕۆنە ژوورەوە و ئاڵاکان لەسر گڵکۆی شەهیدان لابەن، تا دواجار بە دانی بڕێکی کەم پارە چەند منداڵێکیان ناردە ناوەوە و ئالاکانیان لەسەر گڵکۆی شەهیدان لا برد.\nهەر لەو پەیوەندییەدا و لە بەرەبەرەی ١٠ی خاکەلێوە ڕۆژی شەهیدانی کوردستاندا، ڕێبوارانی ڕێگەی شەهیدان لە گوندی قەڵاواری سەر بە شاری سەرپێل، بە نووسینی دروشمی تایبەت بەو ڕۆژە، پەیمانی وەفادارییان لەگەڵ شەهیدانی خۆیان نوێ کردەوە.


بە ڤیدیۆ؛ تەكسییەك لە سلێمانی گڕیگرت – تۆڕی میدیایی خەڵک\n2020/02/18 - 5:00 PM\nلە شاری سلێمانی ئۆتۆمبێلێك لەكاتی ڕۆیشتندا ئاگر دەگرێت و تیمەكانی بەرگری شارستانیش ڕاستەوخۆ دەگەنە شوێنەكە و كۆنتڕۆڵی دەكەن.\nبەپێی تۆمارێكی ڤیدیۆیی، كە (ترافیك ئێف ئێم)ی هاتووچۆی سلێمانی بڵاویكردۆتەوە، تەكسیەك لەنزیك مزگەوتی عەبدولكەریمی مودەڕیس لەگەڕەكی (كانی با) لەشاری سلێمانی گڕی گرتووە و ڕاستەوخۆ تیمەكانی بەرگری شارستانی دەگەنە سەر ڕووداوەكە و ئاگرەكە كۆنتڕۆڵ دەكەن.\nساڵانە زۆربەی كات لە وەرزی هاویندا چەندین ئۆتۆمبێل گڕ دەگرن و هۆكارەكەشی زۆربەی بۆ خراپی كوالێتی بەنزین و بوونی كێشەی كارەبابیی لە ئۆتۆمبێلدا دەگەڕێتەوە، بەڵام تۆماركردنی ئەم ڕووداوە لە وەرزی زستان بۆتە باسی گەرمی تۆڕە كۆمەڵایەتییەكان.\nئێستا……. گڕگرتنی ته‌كسیه‌ك له‌سلێمانی\nئێستا……. گڕگرتنی ته‌كسیه‌ك له‌سلێمانی گڕگرتنی ته‌كسیه‌ك له‌نزیك مزگه‌وتی عه‌بدولكه‌ریمی موده‌ریس له‌گه‌ڕه‌كی كانی با له‌شاری سلێمانی‌و ڕاسته‌وخۆ تیمه‌كانی به‌رگری شارستانی ده‌گه‌نه سه‌ر ڕووداوه‌كه‌و ئاگره‌كه كۆنترۆڵ ده‌كه‌ن. ڤیدیۆكه ببینن: –\nPosted by Traffic Fm Sulaimaniyah on Tuesday, February 18, 2020\nبەڕێوەبەرایەتی بەرگری شارستانی سلێمانیتەكسیهاتووچۆی سلێمانی\nژمارەیەك ئۆتۆمبێل لەسلێمانی دەستیان بەسەرداگیرا\nبەوێنە؛ شەقامێكی سلێمانی داڕووخا و ئۆتۆمبێلێك كەوتە ناویەوە\nسایدی شەقامێكی سەرەكی ناو سلێمانی داڕووخا\nهاتووچۆی سلێمانی دەربارەی تاقیكردنەوەی تیۆری ئاگادارییەك بڵاودەكاتەوە\nڤیدیۆ9 خولەک پێش ئێستا


لێکۆڵینه‌وه‌یه‌ک له‌باره‌ی لایه‌نی نه‌ته‌وایه‌تی سه‌لاحه‌دینی ئه‌یوبی..- به‌شی یانزه‌هه‌م – History Of Kurd\nHome / بەشی مێژووی كورد / لێکۆڵینه‌وه‌یه‌ک له‌باره‌ی لایه‌نی نه‌ته‌وایه‌تی سه‌لاحه‌دینی ئه‌یوبی..- به‌شی یانزه‌هه‌م\ndidar othman 2017-01-23\tبەشی مێژووی كورد, مێژووى سەدەکانى ناوەڕاستى کورد, مێژووی ده‌وڵه‌تی عه‌باسی, ناوداران لێدوان نووسین ناچالاککراوە لە لێکۆڵینه‌وه‌یه‌ک له‌باره‌ی لایه‌نی نه‌ته‌وایه‌تی سه‌لاحه‌دینی ئه‌یوبی..- به‌شی یانزه‌هه‌م 5,122 Views\n‘ گه‌ڕانه‌وه‌م بۆ لێدانی ته‌نها دووڕۆژی پێ ده‌چێ، وه‌ڕای سپارد که‌پێی بڵین گه‌ر گه‌ڕامه‌وه‌ناوه‌ستم هه‌تا ده گه‌مه‌لای و له‌ناوی ده‌به‌م.’\n‘ په‌یمانه‌که‌به‌س له‌نێوان خۆی و سیف الدین دا بووه‌و له‌باره‌ی ئه مه‌وه‌ده‌بێ پرسیار له‌خه‌لیفه‌ی به‌غدا بکا. ‘\n‘ من ته‌نها داوای سێ گۆشه‌ی ڕه‌وحه‌وسه‌روج وحران/جه‌زیره‌ده‌که‌م،’\n‘ئه‌م ووڵاتی یه‌مه‌نه‌وه‌ک جێگای سه‌روه‌ت وسامانی زۆره، و ئێمه‌ئه‌و هه‌موو مه‌سره‌فه‌مان تێدا کرد و له‌شکرمان نارد به‌هیوای ئه‌وه‌ی که‌داهاتوو مه‌سه‌ره‌فه‌کانمان بۆ بگه‌ڕێته‌وه‌به‌ڵام تا ئێستا هیچی وا مان وه‌ده‌ست نه‌هێناوه’\n‘ به‌ڕێزتان ده‌زانن به‌کۆچی دوایی سه‌رکرده‌ی به‌ڕێز، ناوچه‌ی حه‌ڵه‌ب ده‌که‌وێته‌سنووری ده‌سته‌ڵاتی ئێمه‌وه‌به‌ڵام ئێمه‌ویستمان له‌ژێر ده‌سته‌ڵاتی کوڕی سه‌رۆکی خوالێ خۆش بوودا بمێنێته‌وه‌و له‌په‌یمانو وه‌سیه‌تی سه‌رۆکی پێشوودا ئه‌مه‌ڕوونکراوه‌ته‌وه. ئیمه‌زۆربه‌ی ناوچه‌ی ده‌وری حه‌ڵه‌ب و قه‌ڵاکانمان به‌ده‌سته‌وه‌یه‌بێجگه‌له‌شاره‌که، که‌وازمان هێنا له‌داگیرکردنی‌وه‌ک ڕێزدانانێ بۆ وه‌سیه‌تو ویستی باوکی خوالێ خۆش بووی، به‌ڵام ئێستا ڕواڵه‌تی ڕاستی دیاره‌بۆ هه‌موو لایه‌ک و هیزه‌کانی تقی الدین نزیکن له‌شاره‌که‌ده‌بوو بانگکرایه‌بۆ سه‌رۆکاری کارووبار، ده‌بوو پیاو به‌هه‌ڵسووکه‌وتی پیاوانه‌وه‌کاری بکردایه. ‘\nNext لێکۆڵینه‌وه‌یه‌ک له‌باره‌ی لایه‌نی نه‌ته‌وایه‌تی سه‌لاحه‌دینی ئه‌یوبی..- به‌شی دوانزه‌هه‌م


دەڕوات یان دەمێنێتەوە؟ بایرن و لیڤاندۆڤسکی یاری بە یەکدی دەکەن\nڕۆبێرت لیڤاندۆڤسکیی هێرشبەری یانەی بایرن میونشن ئامادە نییە گرێبەستەکەی نوێ بکاتەوە، لە بەرامبەردا سەرۆکی یانە مکوڕە لەسەر بەردەوامبوونی.\nدوای یەکسانبوون بەرامبەر ڤۆلفسبۆرگ (2-2)، لیڤاندۆڤسکی بە “سپۆرت 1″ی ڕاگەیاندووە، “ئیدارەی یانەم ئاگادار کردووەتەوە کە بۆندەکەم نوێ ناکەمەوە، پێویستە بە چارەسەرێک بگەین.”\nحەسەن ساڵحەمیدزیچ، بەڕێوەبەری وەرزشیی بایرن دەڵێت، “لیڤا پێی وتووین کە بۆندەکەی نوێ ناکاتەوە و دەیەوێت لە دەرەوەی ئەڵمانیا ئەزموونێکی دیکە تاقی بکاتەوە.”\nسەرچاوەکانی وەک موندۆ دیپۆرتیڤۆ و بێلد سپۆرت پێیان وایە، هێرشبەرەکە ڕێککەوتنی زارەکی لەگەڵ بەرشلۆنەدا کردووە، دەیەوێت وەک ڕێزگرتنێک لە ماندووبوونی و بەبێ مەرج گرێبەستەکەی لەگەڵ بایرن هەڵبوەشێنێتەوە، پاشان لە مێرکاتۆی هاوینی 2022 بێبەرامبەر پەیوەندی بە زەبەلاحەکەی ئیسپانیاوە بکات.\nهێربەرت هاینەر، سەرۆکی بایرن ڕایگەیاندووە، “یانەکەمان بە ڕۆیشتنی لیڤا قایل نابێت، چونکە یاریزانێکمان بەو ئاستە دەست ناکەوێت، مافی خۆیەتی گرێبەست نوێ نەکاتەوە، بەڵام ناچارە پابەندی ئەو گرێبەستە بێت کە لەگەڵ ئێمەدا واژۆی کردووە، دەتوانێت هاوینی 2023 بێبەرامبەر بڕوات، چونکە خۆی بێبەرامبەر پەیوەندی پێوە کردین.”\nبە وەڵامەکاندا دەردەکەوێت کە جەمسەرەکان یاری بە یەکدی دەکەن، یاریزانەکە ڕێککەوتنی لەگەڵ یانەیەکی دیکە هەیە، بەڵام باڤارییەکان پێیان وایە تاوەکو هاوینی 2023 دەبێت بەردەوام بێت و لە هاوینی 2022 ڕێگەپێدراو نییە بڕوات.\nسەدر: دەبین بە ئۆپۆزسیۆن و بڕیارێكی ترمان دەبێت\nمستەفا كازمی هێرشدەكاتە سەر دادگای فیدراڵی و بە پەكخەر ناوی دەبات\nپیکێ جگە لە شاکیرا تووشی کێشەیەکی دیکە بووە\nجێرارد پیکێ، بەرگریکاری بە ئەزموونی یانەی بەرشلۆنە لەلایەن خوان لاپۆرتا و هاوکارانییەوە داوای وازهێنانی لێکراوە. ڕۆژنامەی موندۆ دیپۆرتیڤۆی…\nئەمڕۆ، شەممە خولە ناوخۆییەکانی ئەوروپا بەردەوامییان دەبێت و چەندین ڕوبەڕووبونەوەی بەهێز و یەکلاکەرەوە ئەنجامدەدرێن. لە خولی نایابی ئینگلیزی…\nمیلان بەراورد بە وەرزی ڕابردوو لەم وەرزەدا (+18)یە\nقۆناغی یەکەمی خولی پلە یەکی ئیتاڵیا کۆتاییهات، یانەی ئەی سی میلان دوای 19 هەفتە لوتکەی گرت و بە…\nگواردیۆلا: خۆشحاڵم بۆ مێسی، بەڵام من عاشقی یاریزانێکی دیکەی پاریسم\nڕاهێنەری یانەی مانچستەر سیتی، پێپ گواردیۆلا خۆشحاڵە بە یاریکردنی لیۆ مێسی لە یانەی پاریس سان جێرمان، بەڵام سەرسامبوونی…


جیاوازیی نێوان پێداچوونەوەکانی «وتووێژ:شەھریار جەمشیدی» - ویکیپیدیا، ئینسایکڵۆپیدیای ئازاد\nجیاوازیی نێوان پێداچوونەوەکانی «وتووێژ:شەھریار جەمشیدی»\nوتووێژ:شەھریار جەمشیدی (دەستکاری)\nوەک پێداچوونەوەی ٠٦:٣٠، ٢ی ئابی ٢٠٢٠\n١٬٣٩٨ بایت زیاد کرا ، ١ month ago\nوەک پێداچوونەوەی ١٤:٣١، ٥ی تەممووزی ٢٠٢٠ (دەستکاری)\nدوایین پێداچوونەوەی ٠٦:٣٠، ٢ی ئابی ٢٠٢٠ (دەستکاری) (پووچەڵکردنەوە)\nکاتێکی شاد!—[[:en:User:InternetArchiveBot|'''InternetArchiveBot''']] ([[:en:User talk:InternetArchiveBot|سکاڵاکردنی کێشە]]) ١٤:٣١، ٥ی تەممووزی ٢٠٢٠ (UTC)\nمن ئێستا دەستکاری ١ بەستەری دەرەکیی [[شەھریار جەمشیدی]]م کرد. تکایە [https://ckb.wikipedia.org/w/index.php?diff=prev&oldid=705281 بەسەر دەستکارییەکەمدا بچۆرەوە]. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی [[:m:InternetArchiveBot/FAQ|پرسیارە دووپاتکراوەکان]] بکە بۆ وردەکاری زیادتر. من ئەم دەستکارییانەم ئەنجام داوە:\n*ئەرشیڤێکی نوێ https://web.archive.org/web/20180422045942/http://kamancello.com/home/raphael-weinroth-browne/ بۆ http://kamancello.com/home/raphael-weinroth-browne/ زیاد کرا\nکاتێکی شاد!—[[:en:User:InternetArchiveBot|'''InternetArchiveBot''']] ([[:en:User talk:InternetArchiveBot|سکاڵاکردنی کێشە]]) ٠٦:٣٠، ٢ی ئابی ٢٠٢٠ (UTC)\nوەرگیراو لە «https://ckb.wikipedia.org/wiki/تایبەت:MobileDiff/705282»


جێگری سەرۆكی پەرلەمان پێشوازیی لە ئەندامانى ئەنجومەنی رۆحانی كوردانی ئێزدی دەكات\n25/06/2018 05:19:00 م\nئەمڕۆ دووشەممە 25/6/2018 دكتۆر جەعفەر ئیبراهیم ئێمینكی جێگری سەرۆكی پەرلەمانی كوردستان و بە ئامادەبوونی " شێخ شامۆ" نوێنەری كوردانی ئێزدی لە پەرلەمانی كوردستان، پێشوازیی لە ئەندام و راوێژكارانی ئەنجومەنی رۆحانی كوردانی ئێزدی كرد.\nلە دیدارێكدا، نوێنەری میری ئێزدیان سوپاسی جێگری سەرۆكی پەرلەمانی كوردستانی كرد بۆ رەخساندی ئەم دەرفەتە و پوختەیەكی دەربارەی داواكارییەكانی كوردانی ئێزدی پێشكەشكرد، كە داوای كۆتا بۆ پێكهاتەی ئێزدیان لە پەرلەمانی كوردستان دەكەن.\nجێگری سەرۆكی پەرلەمان ئەم داواكارییە بە داواكارییەكی ڕەوا لە قەڵەمدا و رایگەیاند كە پەرلەمانی كوردستان و لە رێگەی لیژنە پەیوەندیدارەكانییەوە لە هەوڵی بەردەوامدان بۆ پێشكەشكردنی باشترین خزمەت بۆ پێكاتەی ئێزدی كە لە گەل ئەو قەبارەی قوربانیدانیان بگونجێت، هەروەها پشتیوانی پەرلەمانیشی دەربڕی بۆ هەر هەوڵێك كە لە بەرژەوەندی كوردانی ئێزدیدا بێت بۆ ئەوەی ژیانێكی ئاسوودە لە كوردستان بەسەربەردن و چیتر دووچاری دەردەسەری و نەهامەت و جینۆساید نەبنەوە. لە لایەن خۆشیانەوە ئەندامانی ئەنجومەنی رۆحانی كوردانی ئێزدی چەند تێبینی و پێشنیاریان لە رێگەی یادداشتنامەیەكدا ئاراستەی سەرۆكایەتی پەرلەمانی كوردستان كرد.


کەعبى سێ ناکۆکى سەرەکى هەرێم و بەغداى ئاشکراکرد\nلە زاخۆوە تا بەسرە\n2021.02.05 - 13:54\nجێگرى یەکەمى سەرۆکى پەرلەمانى عێراق سێ ناکۆکى هەرێم و بەغداى لە دانوستانەکاندا دیاریکرد و جەختیکردەوە بودجەى 2021 گرەنتى مافى هاوڵاتییان دەکات لە زاخۆوە تا بەسرە.\nحەسەن کەعبى ئەمڕۆ هەینى لە لێدوانێکیدا بۆ تەلەفزیۆنى فەرمى "عێراقییە" کە "ناس کورد" بەدواداچوونى بۆ کردووە وتى "دانوستان بەردەوامە لەنێوان هەردوو حکومەتى هەرێم و بەغدا لەبارەى کێشە هەڵپەسێردراوەکانەوە وەک پرسى نەوت داهاتى نانەوتى".\nرونیشیکردەوە "دانوستانەکان بەئاڕاستەیەکى دروستدا دەڕۆن، ناکۆکییەکان لەسەر لایەنى تەکنیکى و ژمارەییە، کە پەیوەستن بە، ژمارەى فەرمانبەرانى هەرێم و سروشتى چاودێرى لە دیوانى چاودێرى دارایی فیدراڵى و دەستەى نەزاهە لەسەر بەشێک لە کەرتەکانى هەرێم، میکانیزمى کۆنتڕۆڵکردنى دەروازەکانى هەرێم کە کاریگەرییان لەسەر ئابورى و داهاتى عێراق دروستکردووە".\nئەوە لەکاتێکدایە، شاندى هەرێم دواى چوار رۆژ گفتوگۆ و کۆبوونەوە لەگەڵ لیژنەى دارایی و لایەنە عێراقییەکان لەبارەى پشکى هەرێم لە بوجە و دۆسیەى نەوتەوە، شەوى چوارشەممە گەڕانەوە هەرێم، بەبێ ئەوەى رێککەوتن لەگەڵ لیژنەکە رابگەیەنن.\nڤیدیۆی سێیەمی کەوتنەخوارەوەى یەکێک لە موشەکەکانی هەولێر\n2021.02.15 - 23:36\nڕەغدی سەدام حسێن بەشداری هەڵبژاردنەکانی عێراق دەكات؟\n2021.02.14 - 13:19\nپەرلەمانتارێک ناکۆکى لایەنەکان لەبارەى یاساى دادگاى فیدراڵى ئاشکرا دەکات\n2021.02.15 - 09:26\n2021.02.15 - 23:03\nنوێترین هەڵسەنگاندنى لیژنەى پەروەردە لەبارەى پڕۆسەى خوێندن لە هەرێم\n2021.02.15 - 20:33


نێردەی نەتەوە یەكگرتووەكان لە لیبیا دەستلەكار دەكێشێتەوە – تۆڕی میدیایی خەڵک\n2020/03/08 - 9:46 PM\nلە ڕۆژانی داهاتوودا نەتەوە یەكگرتووەكان جێگرەوەیەك بۆ غەسان سەلامە نێردەی نەتەوە یەكگرتووەكان لە لیبیا ڕادەگەیەنێت.\nغەسان سەلامە بۆ ماوەی دوو ساڵ و شەش مانگ وەك نێردەی نەتەوە یەكگرتووەكان لەپێناو یەكخستنی هەوڵەكان و گەیشتن بەڕێككەوتنی ئاشتییانە لەنێوان لایەنە ناكۆكەكان لە لیبیایە، بەڵام تائێستا هەوڵەكان بۆ سەقامگیركردنی ئاشتی لەو وڵاتە سەركەوتنی بەدەستنەهێناوە.\nپێشبینی دەكرێت نەتەوە یەكگرتووەكان لەماوەیەكی نزیكدا جێگرەوە بۆ غەسان سەلامە دیاری بكات، ئەمەش لەپێناو دەستپێكردنەوەو سەرپەرشتی كردنی وتووێژە ناوخۆییەكان، لەسەر ئاستەكانی سیاسی و سەربازی و ئابووری لە لیبیا، بەتایبەتی لەئێستادا كە ئەو وڵاتە لەدۆخێكی ئاڵۆز و شێواودایە، ئەو ڕێككەوتنەش كە بۆ ڕاگرتنی شەڕ و پێكدادانەكان لەنێوان لایەنەكان ئەنجامدرابوو هەرەسی پێهێنراوە.\nئابووری‌غەسان سەلامەلیبیانەتەوە یەكگرتووەكان\nگەورەترین مۆڵ لە پایتەختی عیراق داخرا


دەستبەسەر کردنی لێکۆڵەرێکی کورد لە شاری تاران – زاگرۆس پۆست\nماڵەوە / ئێران / دەستبەسەر کردنی لێکۆڵەرێکی کورد لە شاری تاران\nدەستبەسەر کردنی لێکۆڵەرێکی کورد لە شاری تاران\nسێ شه‌ممه 13 ئاب 2019\tئێران, کوردستان, هەواڵ 66 جار خوێنراوه‌ته‌وه\nلێکۆڵەرێکی کورد و براوەی خەڵاتی بونیادی ئاشتی ژنان لە بەشی وێژە و زانستە مرۆییەکان، لە شاری تاران و لە نێو ماڵەکەی خۆیدا دەستبەسەر کرا.\nبە پێی ڕاپۆرتی گەیشتوو بە ئاژانسی هەواڵی زاگرۆس پۆست: ڕۆژی یەکشەممە، ٢٠ی گەلاوێژ، هێزەکانی ئیتلاعاتی ڕژیم لە شاری تاران،هاوڵاتیەکی کورد بە ناوی “کامیل ئەحمەدی”، نووسەر و لێکۆڵەری زانستە کۆمەڵایەتییەکان و براوەی خەڵاتی بۆنیادی ئاشتی ژنان، لە زانکۆی جۆرج واشینگتۆن، دەستبەسەر کرد.\nهاوژینی ئەم لێکۆڵەرە کوردە بە ناوی “شەفەق ڕەحمانی”، سەبارەت بە دەستبەسەرکرانی هاوسەرەکەی لە ئینستاگرامی خۆیدا نووسیویەتی: هاوژینم “کامیل ئەحمەدی”، ڕۆژی یەکشەممە، دەستبەسەر کراوە. لە درێژەی بەدواداچوونەکانماندام دەرکەوت کە لقی دادسەرای ئەمنییەتی زیندانی ئەوین ماوەی یەک مانگ زیندانی بۆ کامیل دیاری کردووە.\nشایانی باسە کە تا ئێستا لە هۆکاری دەستبەسەر کردن و چارە نووسی ناوبراو هیچ زانیاریەک لە بەردەستدا نیە.\nئه‌و توێژه‌ره ساڵی ٢٠١٧ توانی خەڵاتی (IKWRO) به‌ده‌ست بهێنێت، كه هەر ساڵە بە یەکێک لە توێژەر و نووسەرانی بوارەکانی بەرەنگاربوونەوەی توندوتیژی ڕەگەزی دەدرێت.\nکامیل ئەحمەدی ساڵی رابردوو بەهۆی لێکۆڵینەوە و چالاکییە پەروەردەییەکانی لە بواری منداڵان و کەمینەکان، خەڵاتی ئەدەبیات و زانستی مرۆیی ڕێکخراوی جیهانیی ئاشتی لە زانکۆی جۆرج واشنتۆن پێ بەخشرا.


گه‌شتی نه‌وره‌سێکی دابراوو له ده‌ریای باکووره‌وه.\nکه عه‌شق رێگای خه‌م و وورێنه‌ت پی ده‌گرێت .. وه‌کو نه‌وره‌سێکی باڵ سپی ده‌ریاکان ده‌بریت و چاوو له خۆر ئاوا ده‌گریت.\nجوانی رۆمانسیه‌ت و جوانی سروشت و مرۆڤ ئه‌و گرێ دراوه‌یه که به‌راسی له‌ناو یه‌کدا ده‌توێنه‌وه‌و جیهانێکی پر له ئه‌وین وئه‌وینداری دروست ده که‌ن بۆ خه‌ونه‌کانی مرۆڤ بۆ داهاتوه‌کانی مرۆڤ که رۆژانه له‌گه‌ڵیدا ده‌ژین .. زۆر جاریش مرۆڤیش له‌م قوتبه‌دا وه‌کو باڵه نه‌وره‌سه‌کان ده‌فرێت و که‌ناره‌کانی جیهانی پێ ده‌برێت .. خۆشه‌ویستی مرۆڤ بۆ سروشت جهیانێکه که‌م جار مرۆ ده‌که‌وێته به‌ر ده‌ستی و ووردو کاڵی بکاته‌وه دونیای رۆمانسیه‌تیش که‌م جار هه‌ورێکه‌و به‌سه‌ری مرۆڤدا داده‌بارێت.\nعه‌شقی مرۆڤ بۆ مرۆڤ بێگومان ئه‌وپه‌ری جیهانێکی مرۆڤایه‌تی یه وه گه‌وره‌یی یه بۆ لاپه‌ره‌کانی مرۆڤ به‌لام له زۆر وولاتاندا ژێر ده‌ستی یه‌و به‌ره‌و ناو خاك ده‌برێت.. بۆیه منی عشقی سه‌رهه‌ڵگرتوو کاتێك به‌لاکه‌ناره‌کانی ده‌ریادا باڵ ده‌گرم وه‌کو نه‌وره‌سه سپی یه مل داره‌که وا ده‌فرم له‌که‌ناره‌کانی ده‌ریای باکووره‌وه به‌بێ راوه‌ستان تاده‌گه‌مه ژوانه جوانه‌که‌ی خۆرئاوا بوون.. رۆمانسیه‌تی ده‌ریاو باڵنده ئه‌وراستی و چیرۆکه‌یه که مرۆڤ له که‌ناره‌کانیدا ده‌توێته‌وه،، به زمانی هۆله‌ندی ئه‌ڵمانی هه‌نگاری سویدی هه‌تا تورکی عه‌شق و خۆشه‌ویستی یه‌ك ته‌ماشایان هه‌یه .. هه‌روا چاو داده‌گرن هه‌رواش ماچ ده‌که‌ن هه‌رواش باوه‌ش له‌یه‌ك ده‌گرن.. له خۆریاوای ئه‌فه‌ریقیاش که زۆر وولاتی هه‌ژارن له‌ناو کاسه‌ی هه‌ژاریشدا عه‌شق و کۆتایی هه‌تاو هه‌ر ئه‌و ماچه‌یه که لێره‌شه‌وه هه‌ڵ دێت بۆیه مرۆڤایه‌تی له عشقدا زۆر گه‌وره‌یه وه ده‌بێت رێزی لێ بیگرێت......زۆر جار ته‌مه‌نێکی درێژ مرۆڤ کۆتایی به عه‌شقی ده‌هێنێت.. یان به‌یه‌کجاری کۆچ ده‌کات یان ده‌ست له‌یه‌ك به‌رده‌ده‌ن یان وون ده‌بێت له ژیاندا... من وون بوه‌که‌ی ئه‌م قوتبه‌م .. نه‌وره‌سه‌کانی ئه‌م قوتبه‌م.. به‌لام من تابلۆم هه‌یه.. هه‌ستم هه‌یه .. ستران و شیعرم هه‌یه.. به‌لام ئه‌و رق و توره‌بوونی لاهه‌یه..\nرۆمانسیه‌تی عه‌شق فێری وانه‌ی زۆری کردین .. فێری ئه‌و ساتانه‌ی کردین که یه‌کتریمان خۆش بویت و له‌که‌ناره‌کانی ده‌ریادا باوه‌ش له‌یه‌کتر بگرین.\nمۆسیا دڵ نه‌رم که‌ره‌وه‌که .. زیقه زیقی له‌ناو کاسه مێشکدایه .. به‌ته‌له نه‌رمه ده‌نگ داره‌که‌ی من وخه‌مه‌کانم به‌ره‌و خوار ده‌بات تا ده‌گه‌مه سه‌ر پردی ماس ی ئۆریو له‌لایه‌کی تریشه‌وه سه‌ردانی کۆلانه تاریکه پر له‌ئاوازه‌کانی دوایی نیوه شه‌و ده‌که‌م له ئه‌سته‌نبولی عه‌شق.... رۆژانێکیش وێنه‌کانی هه‌ل ده‌داته‌وه که له شام من و ئه‌و ئه‌و ده‌ستمان له‌ناو ده‌ستی یه‌کتر بوو .. ماچه‌کانمان ده‌گۆری یه‌وه به زمانێکی تر... ئیستاش ته‌نها بای وه‌شت ده‌نگه‌کانم بۆ دێنن.. تۆ له‌وێ منیش له‌وێ ئیوارانێکی سارد کزه بای ده‌ریا خه‌مه‌کانم پێ لاولێ ده‌کات... رۆمانسیه‌تی ژیان فێری وانه‌ی نویێ ێ كردیین فێری عه‌شقی مرۆڤایه‌تی کردین.


یه‌کێتی ستار داوا له ئافره‌تانو‌ژنان ده‌کات بۆ زێدی خۆیان بگه‌ڕێنه‌وه\nکۆردیناسیۆنی یه‌کێتی ستار له راگه‌يه‌ندراوێكيدا ئاماژه به‌وه ده‌كات كه بارودۆخی ئه‌و ئافره‌تان که به هۆی شه‌ڕ و پێکدادانه‌کان و ئابڵۆقه‌کان کۆچبه‌ر بوون زۆر خراپه و له کامپه‌کانی باشووری کوردستان ده‌ستدرێژيیان ده‌کرێته‌سه‌ر و داواده‌كات ئه‌و ئافره‌تانه بۆ زێدى خۆيان بگه‌ڕێنه‌وه .\nله راگه‌يانداره‌وه‌كه‌ى کۆردیناسیۆنی یه‌کێتی ستار هاتووه:'' بارودۆخی شه‌ڕ و ئابڵۆقه‌کانی دژ به هه‌رێمه کوردییه‌کان ، رێگا له‌به‌رده‌م کۆچبه‌ری ده‌کاته‌وه و رێژه‌یه‌کی زۆریش له‌مانه ژن و منداڵن. له‌مانه‌ش رێژه‌یه‌کی زۆر روویان له باشوری کوردستان کردوه و رێژه‌یه‌کی تریش روویان له باکووری کوردستان و تورکیا کردوه. ده‌زانرێت که سیاسه‌تی کۆچبه‌رکردن به ئه‌نقه‌ست و سیسته‌ماتیک له‌لایه‌ن هێزه ده‌سه‌لاتداره‌کان و هێزه شاراوه‌کان به‌رێوه ده‌چێت. هاوکات بۆ به‌رژه‌وه‌ندییه‌کانی خۆیان ئابلۆقه‌ی ئابووری و سیاسی به هه‌موو شێوازێک له دژی هه‌رێمه کوردییه‌کان په‌یڕه‌و ده‌که‌ن'' .\nیه‌کێتی ستار له درێژه‌ی لێدوانه‌که‌یدا ده‌ڵێت:'' به پێی ئه‌و راپۆرتانه‌ی که رێکخستنی ژنانی نه‌ته‌وه یه‌کگرتووه‌کان، له سه‌دا (68) ی ژنانی کۆچبه‌ر له کامپه‌کانی باشووری کوردستان رووبه‌روی ده‌ستدرێژی ده‌بنه‌وه. له‌وێ رێژه‌ی خۆکوشتنی ژنانیش زیاتر بووه. هه‌روه‌ها پێکهێنانی ژیانی هاوسه‌رگیری گه‌نجان به کۆمه‌ڵ که له‌لایه‌ن حکومه‌تی باشووری کوردستانه‌وه به‌رێوه ده‌چێت. به‌م کارانه‌یان له جیاتی ژن له کاروباری سیاسیدا کار بکات، له کاروباری جه‌سته‌یی و سێکسیدا به کار ده‌هێنرێن."\nیه‌کێتی ستار له‌کۆتایی لێدوانه‌که‌دا ئاماژه‌ی به‌وه‌کرد :" وه‌کو رێکخستنی یه‌کێتی ستار ئه‌و سیاسه‌ته دوور له نرخ و به‌ها و ئه‌خلاقی مرۆڤایه‌تی به توندی شه‌رمه‌زار ده‌که‌ین و بانگه‌وازی له هه‌موو ژنانی کۆچبه‌ر ده‌که‌ین بۆ ماڵ و زێدی خۆیان بگه‌ڕێنه‌وه، له‌به‌ر ئه‌وه‌ی له‌ئه‌نجامدا ته‌نیا ژنان ده‌بنه کاڵای سیاسه‌ته چه‌په‌ڵه‌کان '' .


جەنگاوەران - قەڵەم\nشانۆگەرییەکی یەک پەردە\nموهەنەد خەڵکی بەغدایە\nعوزیر خەڵکی هەولێرە\nشوێن / هێڵی پاشەوەی بەرەکانی جەنگ، پەرژینێکی خۆڵین دروست کراوە، چەند سارۆخێکی ڤۆلگای روسی لە ئامادەباشی دانراون، خەیوەتێک هەڵدراوە تیایدا موهەنەدو عوزیر دانیشتوون، دوور لەیەک لەحاڵەتی پشوو دان، موهەنەد گۆڤاریکی عەرەبی بەدەستەوەیە بە نێوی پارێزەرانی نیشتمان، عوزیریش پەرداخێکی چایی بەدەستەوەیە خەریکی چا خواردنەوەیە، دەنگی گڕە گڕی هەلیکۆپتەرو توپ باران دێتە بەر گوێ کە فەزای جەنگ بەرجەستە دەکەن .\nموهەنەد / کەی ئەم شەڕە کۆتایی پێ دێ ئێمەش وەک خەڵکانی دی خاوو خێزان پێک دێنین و ژیانیکی هاکەزایی بەسەر دەبەین، نەفرەت لەشەڕ کە رێگا لە پێش خەونەکانمان دەگرێ.\nعوزیر / شەڕ بەم نزیکانە کۆتایی پێ نایی، دەبێ خۆمان بۆ شەڕی درێژ خایەن ئامادە بکەین، دەبێ داکۆکی لەم خاک و نیشتمانە بکەین، نازم حیکمەت دەڵێ، ئەگەر تۆ نەسووتێ، من نەسووتێم، کێ ئەم رێگا تاریکە رووناک بکاتەوە.\nموهەنەد / بەلاش نییە تۆ پیاوێکی بەعسی، قسەکانی سەدام حوسەین دووبارە دەکەیتەوە بەڵام نازم حیکمەت شیوعی بوو، لە کوێ گوێت لەم قسەیە بووە ؟\nعوزیر / وەک دەزانی ماڵمان لە گوندە، جاروبار یاخی بووەکان بۆ نان خواردن سەردانمان دەکەن، لە شیوعیەکان گوێم لە وتەیە بووە .\nموهەنەد / خۆت ئەزانی من کابرایەکی وجودیم بڕوام بە مارکسیەت نییە بڕوام بە خاک و نیشتمان و خۆکوشتن لە پێناوی دا نییە، من بەهەڵە لەم وڵاتە لە دایک بووم، بەهەڵەش ئێستا لە ریزی سوپام و داکۆکی لێ دەکەم .\nعوزیر / مادام وجودییت وەرە بتبەم بۆ نێو شیوعیەکان .\nموهەنەد / شیوعیەت و وجودییەت دوو چەمکی جودان، من لەگەڵ شیوعیەکان دان و دۆم ناکوڵێ، ئەوان تاک ئەخەنە پێناوی کۆمەڵەوە، کەچی ئێمەی وجودی جەخت لەسەر خودی ئازادی دەکەین بۆ تاک .\nعوزیر / کەواتە دەبوایە لە فەرنسا لە دایک بوایە نە لەبەغدا !\nموهەنەد / ئێستا رێگای هەندەران واڵا بێ، یەک و دووی لێ ناکەم ئەچم بۆ هەندەران .\nعوزیر / ئێستاش دەتوانی لە رێگای یاخی بووەکانەوە بچی بۆ ئیران لەوێش بچی بۆ دەرەوە .\nموهەنەد / ئەم هەویرە ئاو زۆر دەکێشی، خۆت دەزانی من رەفزی حکومەتی ئیران دەکەمەوە چجا بچم بۆ ئەوێ !\nعوزیر / کەواتە بەم ساروخە ڤوڵگەیانە توڵەی خۆت لێیان بکەوە .\nموهەنەد / بڕوام بە کوشتنی خەڵک نییە تەنانەت بروام بەکوشتنی سەربازی دوژمنیش نییە، هەموو بەستەزمانن بە توبزی هێنراون بۆ شەڕ، خەڵک تاوانی چی یە من ساروخی ڤوڵگای روسی پێوە بنێم !\nعوزیر / خۆزگە کولیجی ئەندازیاری کارەبامان تەواو نەدەکرد وەکو پیادەڕەوەکان ئەچوین بۆ هێڵی پێشەوەی بەرەکانی جەنگ یان شەهید دەبووین یان بەدیل دەگیراین !\nموهەنەد / کابرایەکی بەعسی وەکو تۆ بڕوای بە شەهید بوون هەیە بەڵام گرفتی من ئەوەیە بڕوام بەشەهید بوون نییە تەنانەت زاراوەی شەهید زاراوەیەکی ئاینی یە بۆ ئێمە ماوەتەوە، شەڕ شەڕە ڕەواو ناڕەوای نییە ئەوانەی لە ئاکام دا دەکوژرێن دەبنە تڕی بن گۆم!\nعوزیر / بۆ دەبینە تڕی بن گۆم، ئەوە نییە ئۆتۆمبیل و پارە ئەدەنە کەس و کارمان دوای شەهید بوون.\nموهەنەد / من کە لە نێوچووم پارەو ئۆتۆمبیل بەر باوکم دەکەوێ، من تەنانەت ڕقم لە باوکیشم دەبێتەوە، ئەگەر ئەو نەبوایە من لەدایک نەئەبووم سارتەر گوتەنی من بەرێکەوت لە دایک بووم بە ناچارییش دەژێم بە زەرورەتیش ئەمرم. بەڵام کوژرانی پێش وەخت لەم شەڕە نگریسە هیچ مانایەک بۆ نادۆزمەوە.\nعوزیر / ژیان بریتی یە لە هەڵویست، لە داکۆکی کردن لە خاک ونیشتمان، داکۆکی کردن لە شوناس، لە قوربانی دان.\nموهەنەد / لە ڕاستی دا خاک ونیشمان و شوناسی تۆ جیاوازە عوزیر، تۆ خەڵکی کوردستانی، یاخی بووەکانیش نوێنەری ڕاستەقینەی ئێوەن.\nعوزیر / تکایە باسی یاخی بووەکانم بۆ مەکە، لەڕاستی دا لە رقی ئەوان بوومەتە بەعسی، ئەو یاخی بووانە دەستیان بڕوا رەفتاری خراپ ئەکەن ئەگەر باسی کەم و کوڕی یاخی بووەکانت بۆ بکەم پێویستمان بە گێرانەوەیەکە لەچەشنی چیرۆکی هەزارو یەک شەوەیە.\nموهەنەد / نە عوزیر تۆ هەڵەیت یاخی بووەکان داوای ئازادی زیاترو زۆرتر دەکەن، بە قسەی خۆیان داوای دادپەروەری کۆمەڵایەتی دەکەن .\nعوزیر / دەنگی دەهۆڵ لە دوور خۆشە، تۆ لە دوورەوە گوێت لە دروشمە بریقەدارەکانیان بووە، سارتەریش عاشقی جیڤارە بوو پێگووت ئەوەی ئێمە بیری لێ دەکەینەوە تۆ بە کردەوە ئەنجامی ئەدەیت.\nموهەنەد / تۆ بەعس مێشکی شووشتیتەوە، شوناسی خۆت ون کردووە، ئەگینا من لە باتی تۆ بوومایە یەک دەقە ڕانەدەوەستام لە بەرەکانی جەنگ، دەچوومە ریزی یاخی بووەکانەوە یان لە گوندەکەی خۆمان بە فیراری دەمامەوە.\nعوزیر / تۆ دەزانی کولیجم لە بەغدا تەواو کرد، تازە من فێری ژیانی شارستانی بووم زەحمەتە لە گوند بحەوێمەوە، وەک دەزانی دەرچووی کۆلیجی ئەندازیاری کارەبام ئێستا (تطوع) بکەم وەک خۆبەخش یەکسەر دەبمە نەقیب بەجاڕێ سێ ئەستێرەم پێ ئەدەن .\nموهەنەد / قسەکەت ڕاستە منیش بەعسی بوومایە ئێستا سێ ئەستێرە لەسەر شانم دەبریسکایەوە بەڵام من بڕوام بە ئەستێرە و ئەفسەرایەتی و دیسپلین نییە، من مرۆڤێکم دەمەوێ هەوای ئازادی هەڵمژم بە ئازادی قسە بکەم و بنووسم، خەونەکانی خۆم بەدی بهێنم، من کە کۆلیجی ئەندازیاری کارەبام هەڵبژارد دەمویست فێری چاککردنی تەلەفزیون و کۆمپیوتەر بم، لەبەر ئەوەی بەهەژاری ژیایین وەکو خێزان، دەمویست پێشەیەکم هەبێ لە رێگایەوە پارە پەیدا کەم بە شەرافەتمەندانە لە لا کۆڵانێک دا دوکانێکی بچکۆڵانەم هەبێ، من نەمزانی لە سەردەمی تەواو کردنی کۆلیج دەکەوینە ناو شەڕەوە لەگەڵ ئیران وەک وڵاتێکی گەورەو پان و پۆڕ ئەو پەندەت نەبیستووە کە دەڵی (ئەگەر ئیراق چاوی گایەک بێ ئیران لەشەکەیەتی).\nعوزیر / ئەگەر شەڕەکە درێژ بخایەنی دەبم بە خۆبەخش با سێ ئەستێرە لەسەر شانم بدرەوشێتەوە ئەو دەم وەک ئەفسەر دەمرم نە وەک سەرباز!\nموهەنەد / خۆزگ بە خۆت دونیایەکی بچوکت هەیە، خەونەکانت بچوکن، لە چوارچیوەی حزبێک دا جێگات بۆەتەوە تاڕادەیەک بڕوات پێیەتی، من چی بکەم ئەگەر ئەستیرەکانی ئاسمان لەسەر شانم بێ یەک زەڕە دڵم پێ خۆش نابێ، من بەهیچ شێوەیەک بیر لە دوای مردن ناکەمەوە، بیرناکەمەوە بە ئازایی بمرم یان بەترسنۆکی، بیرناکەمەوە بەشەهید بمرم یان بە کوژراو، من بڕوام بە بەهەشت و دۆزەخ نییە .\nعوزیر / خۆت دەزانی مەسەلەی خواو پەیغەمبەر لای من خەتی سوورە، من بڕوای تەواوم بەو دونیا هەیە، ئێستاش کە نوێژ ناکەم لە حاڵەتی جەنگ داین.\nموهەنەد / منیش ئاتەئیستێکی تەواو نیم ئەتوانم بڵێم ئەگنوستیسکم بەواتای نازانم وەک بروتاجوراسی فەیلەسوفی یونانی، هەندێ جار بڕوام بە قەدەر هەیە، هەندێ جار کە تەنگاو دەبم چەند ئایەتێک دەخوێنم، کیر کیغاردیش وجودی بوو بەڵام وجودێیەکی ئایدیالیستی کەچی سارتەر ئاتەئیست بوو، من زیاتر وجودییەکی کیرکیغاردییم.\nعوزیر / گرنگە بڕوات بە هێزێک هەبێ هێزێکی نادیار کەمن پێ دەڵیم خواو پەیغەمبەر، تۆیش لای خۆت ناوێکی لێ بنێ .\nموهەنەد / ڕاستە دەبێ جاروبار بڕوامان بە هێزی نادیار هەبێ بەڵام دەبێ خۆمان چارەنووی خۆمان دەستنیشان بکەین، جڵەوی رەفتارمان بگرینە دەست، مرۆڤ لە گەردوون سەردارو سەروەرە.\nگرنگ ئەوەیە من بڕوام بەشەڕو جەنگاوەر بوون و خاک و نیستمان نییە، بڕوام بەوە نییە قوربانی بدەم لە پێناویان دا.\nعوزیر / ڕاستە من بەعسیم بەڵام حزبایەتی بۆ من وەک خۆ هەڵخەڵەتاندن وایە هەندێ جار واهەست دەکەم پانتایی خاک و نیشتمان چەمکێکی وەهمیە، ئاین جۆرێکە لە وەهم بەڵام کێشەی من ئەوەیە لەززەت لەو وەهمانە وەردەگرم.\nموهەنەد / تۆیش بە جۆرێک لە جۆرەکان وجودیی بەڵام جورئەتت نییە ڕاستیەکان دەرببڕی.\nعوزیر / منیش لەسەر وجودیەت چەندین پەرتووکم خۆیندۆتەوە بەڵام هەمیشە خۆم پاڕاستوە کە لە دونیای واقیع دانەبڕێم، پەرتووکەکان کاریگەریی لەسەرم دانەنین .\nئێمە هەرچەن رۆشنبیر بین بەڵام کوڕی واقیعی دیاریکراوین، بۆیە من دەمەوێ تۆیش هۆشت بێتەوە بەر خۆت واقیعیانە بیر بکەرەوە.\nموهەنەد / من تازە لە دەریای فەلسەفەی وجودی دا خنکاوم بە هیچ کلۆجی ناتوانم بێمەوە دەرەوە چونکە هێچ کەنارێکی ئارام شک نابەم.\nعوزیر / لێمان گەڕی لە فەلسەفە، من هیچ ئاسۆیەک شک نابەم بۆ کۆتایی هینان بەم شەڕە بەڕاستی شەڕێکی ماڵوێرانی یە کەس قازانجی تیا ناکا جگە لە وڵاتانی ئیمپریالیستی کە چەک دەفرۆشنە هەردوو دەوڵەتەکە.\nموهەنەد / تۆیش مرۆڤێکی هوشیاری هەست بە بێهودەیی شەڕەکە دەکەیت هەروا ئاماژە بە وڵاتانی ئیمپریالیستی دەکەی کە شەڕ هەڵدەگیرسێنن بۆ گەرم کردنی بازاڕی خۆیان .\nعوزیر / گەرچی من بەعسیم بەڵام پەرتووکی لاوەکی زۆرم خوێندۆتەوە، دەبێ ئەو هەقیقەتە بزانی کە ئەندامانی بەعس هوشیارن بایەخ بە بەرز کردنەوەی ئاستی رۆشنبیری خۆیان ئەدەن وا نەزانیت من هەر پەرتووکی سەوز دەخوێنمەوە بەڵکو پەرتووکە سوورەکانیش دەخوینمەو ئەگەر بەر دەستم کەوێ.\nموهەنەد / ئینسان دەکرێ لە دەرەوەی حزبیش خۆی پەروەردە بکا بەڵام هەندێ جار پەروەردەی هەڵە دوور لە ئامۆژگاری دەوروبەر.\nعوزیر / خەڵکی حزبی گەر چی ئەدیبیش نەبن بەڵام زۆربەی ئەدەبی جیهانی دەخوێننەوە هەڵسەنگاندنی خۆیان هەیە بۆ هەموو بەرهەمێک و بۆ راڤە کردنی هەموو دیاردەیەک .\nموهەنەد / عوزیر گەرچی من وجودی و تۆ بەعسی بەڵام تا ڕادەیەک بۆچوون و تێڕوانینەکانمان لە یەکەوە نزیکە بۆ نموونە لەم جەنگە ناڕازیین بەڵام دەبێ نەفرەتی لێ بکەین و بیر لە رزگارکردنی چارەنووسمان بکەینەوە.\nعوزیر / من ناتوانم هەڵ بێم ئیلتزامی حزبیم هەیە هەموو هەفتەیەک کۆبوونەوەمان هەیە، دەبێ هەڵویستی خۆمان دەڕبڕین، بۆیە من لە ئیزدواجیەتێکی کوشندە ئەژێم لە لایەک ئیلتزامی حزبیم هەیە لەلایەکی دی منیش وەک تۆ بۆچوونی تایبەتی خۆم هەیە .\nموهەنەد / (لەگەڵ سەر گوشین دا) کەواتە دەبێ خۆم بە تاقی تەنها بیر لە هەڵهاتن بکەمەوە بەڵام عوزیر دەبێ تۆ یارمەتیم بدەی لە دیاریکردنی چارەنووسی خۆم.\nعوزیر / (دوا چوڕەی چایەکەی خۆی خواردەوەو) بە دڵنیاییەوە ئێمە چەندین ساڵە هاوڕێیین، دەستبەردارت نابم.\nلەنزیکیان تۆپێک تەقییەوە هەردووکیان لە نێو خەیوەتەکە بەپەلە لەسەر ئەرزەکە ڕاکشان.\nبەم شیوەیە کۆتایی بە پەردەکە دێت.\n٢٠ / ٩ / ٢٠٢١


فیلمی “رۆژین” لە فیستیڤالی سینەمایی بەرسەلۆنە « کاروانسه‌رای هونه‌ر VOAلیستی زمانه‌کان English WorldwideEnglishvoanews.comLearning Englishlearningenglish.voanews.comEastern & Central EuropeShqipZeriamerikes.comBosanskivijestiglasaamerike.comΕλληνικάgr.voanews.comМакедонскиmk.voanews.comSrpskiglasamerike.netУкраїнськаchastime.comEurasiaՀայերենamerikayidzayn.comAzerbaijaniamerikaninsesi.orgქართულიamerikiskhma.comРусскийgolos-ameriki.ruCentral AsiaO‘zbekamerikaovozi.comEast & Southeast AsiaBurmeseburmese.voanews.com粵語voacantonese.com中文voachinese.comBahasa Indonesiavoaindonesia.comខ្មែរkhmer.voanews.comKhmervoacambodia.com한국어voakorea.comລາວlao.voanews.comไทยvoathai.comབོད་ཡིགvoatibetan.comTibetanvoatibetanenglish.comTiếng Việtvoatiengviet.comSouth Asiaবাংলাvoabangla.comدریdarivoa.comپښتوpashtovoa.comوی او اې ډيوه ريډیوvoadeewaradio.comاردوurduvoa.comAfricaAfaan Oromoovoaafaanoromoo.comአማርኛamharic.voanews.comFrançaislavoixdelamerique.comHausavoahausa.comKinyarwandaradiyoyacuvoa.comKirundiradiyoyacuvoa.comNdebelevoandebele.comPortuguêsvoaportugues.comShonavoashona.comSoomaaligavoasomali.comKiswahilivoaswahili.comትግርኛtigrigna.voanews.comZimbabwevoazimbabwe.comMiddle East / North Africaفارسیir.voanews.comكوردیdengiamerika.comKurdidengeamerika.comTürkçeamerikaninsesi.comLatin AmericaCreolevoanouvel.comEspañolvoanoticias.com\nOlder: شه‌وی که‌ڵتوری ئیسپانی – یونانی\nNewer: یه‌دی ناسنامه‌ی که‌لتوری ناوچه‌ی کرماشان بوو\nفیلمی “رۆژین” لە فیستیڤالی سینەمایی بەرسەلۆنە دەرهێنانی چیمەن رەحیمی ماوەیەک لەمەو پێش لە چاوپێکەوتنێکدا لەگەڵ دۆست و هاوکارم خانم چیمەن رەحیمی باس لە کارە هونەرەیەکانمان کرد بە تاێبەتی دواترین پرۆژەی کە فیلمی رۆژین بوو. لە چەند رۆژی رابوردودا چیمەن خانم ئاگاداری کردینەوە فیلمەکەی رەوانەی فیستیڤالی سینەمایی بەرسەلۆنە کراوە بەڵام ئەمجارە وەکو بەشێک لە فیلمە داکیومەنتەریەکانەوە لە بارەی مافەکانی مرۆڤ. شایانی ئاماژە پێکردنە فتستیڤاڵی فیلمی بەرسەلۆنە یەکێک لە فیستیڤالە ناوبانگەکانی جیهانە و هونەرمەندی سینەمای کورد بەهمەن قوبادی یەکێک لە ناوە دیارەکانی ئەو فیستیڤاڵەدایە چ بە هۆی بەشداری کردنی فیلمەکانی وە یا خود بەشداری کردنی خۆی وەکو داوەر لە فیستڤاڵەکەدا.\nبەشداری کردنی ڕۆژین لە دەرهێنانی چیمەن رەحیمی لە فیستیڤاڵێکی ناوبانگ وەکو فیستیڤاڵی بەرسەلۆنە هانگاوێکی مەزنە بەرەو پێش و سەرکەوتنێکە بۆ دەرهێنەرانی کورد و سینەمای کوردی. سەرکەۆتن بۆ فیلمی رۆژین و چیمەن خانم دەخوازین لەو فیستیڤاڵە پڕ شکۆدارەدا. Leave a comment


حسێن یەزدان پەنا: کار بۆ ئەنجامدانی ریفراندۆمی سەربەخۆیی لە رۆژهەڵاتی کوردستان دەکەین – لڤین پرێس\nسەرۆکی پارتی ئازادی کوردستان رایگەیاند ئەوان کار بۆ ئەنجامدانی ریفراندۆمی سەربەخۆیی لە رۆژهەڵاتی کوردستان دەکەن و پێشوایە ریفراندۆمی هەرێم سەرکەوتوو بووە.\nحسێن یەزدان پەنا، سەرۆکی پارتی ئازادی کوردستان -(پاک) دەربارەی هەڵبژاردنی سەرۆک کۆماری نوێی ئێران بە دەنگی ئەمریکای راگەیاند: ئه‌مه 13 جار بوو له ماوه‌ی 40 ساڵی ڕابردوو بۆ سه‌ره‌وه هه‌ڵبژاردن بۆ سه‌رۆک کۆمار کراوه له ئێراندا، یه‌که‌م ساڵه‌کان نه‌بێت واته ده‌یه‌ی یه‌که‌می شۆڕشی ئێران، هه‌تا ئێستاش هه‌ڵبژاردنی دیموکراتی نه‌کراوه، ئاکامه‌کانی هه‌ڵبژاردن هه‌میشه ئه‌وه نه‌بووه که به‌پێی سندوقه‌کانی ده‌نگدان بوو بێت.\nحسێن یەزدا پەنا دەشڵێت: بایکۆتی خەڵک لە رۆژهەڵاتی کوردستان به‌رهه‌می دوو فاکته‌ره، یه‌که‌میان ئه‌وه‌یه خه‌ڵک بۆخۆی له‌ناوخۆی وڵاتدا له‌هه‌موو کاتێک نائومێد تر و بێهیواتره به به‌رده‌وامی ئه‌و ده‌سه‌ڵاته و ئه‌و حکومه‌ته، دووه‌م ئه‌و کاره شلگیرانه‌ی که هه‌ر حیزبێک له‌لای خۆیه‌وه یه‌کێک له‌وانه کاری چالاکانه‌ی پارتی ئازادی کوردستان که هه‌وڵێکی زۆرماندا به‌خه‌ڵکی وڵاته‌که‌ی خۆمان بڵێن ئه‌گه‌ر له‌بنه‌ڕه‌تدا بۆ گروپی نه‌ته‌وه‌یی فارس هه‌ڵبژاردنێکی ئاوا نادیموکراتی بێت ئه‌وا بۆ ئێمه‌ی کورد هه‌ر له‌بنه‌ڕه‌تدا هیچ نییه.\nیەزدان پەنا کە ئێستا لە هەرێمی کوردستان نیشتەجێیە و بە نزیک لە پارتی دیموکراتی کوردستان دەناسرێت ئەوەشی وت” سنوربه‌ندیه‌کی فکری ئێمه پارتی ئازادی کوردستان له‌گه‌ڵ هه‌موو لایه‌نه‌کانی دیکه له‌شتێکدایه ئێمه له‌سه‌ر بنه‌مای ڕێبازێکی نه‌ته‌وه‌یی بیرده‌که‌ینه‌وه بنه‌ماکه‌ی ئه‌وه‌یه،جێگۆڕکێی ده‌سه‌ڵاتداران له تاران فڕی به‌سه‌ر به‌رژه‌وه‌ندی میلله‌تی کورده‌وه نییه، ئه‌م گوێزانه‌وه‌یه‌ی هه‌رچه‌ند ساڵ جارێک که‌سێک له تاران بۆ کۆشکی کۆماری هیچ ده‌ردێکی ئێمه ده‌وا ناکات”.\nسەرۆکی پارتی ئازادی وتیشی: پرۆژه‌ی ئێمه ئه‌وه‌یه به‌خه‌باتێکی یه‌کگرتووانه، وه به‌په‌یوه‌ندییه‌کی دۆستانه له‌گه‌ڵ وڵاتانی دۆست و ده‌وڵه‌ته‌کانی هاوپه‌یمان له‌گه‌ڵ ئه‌و ده‌وڵه‌تانه‌ی که خۆیان به‌پابه‌ند به دیموکراتی و مافه‌کانی مرۆڤ ده‌زانن، هه‌ماهه‌نگی له‌گه‌ڵ گه‌لانی بنده‌ست ئێمه پرۆژه‌که‌مان ئه‌وه‌یه که گه‌لی ئێمه بتوانێت له ڕیفراندۆمێکدا چاره‌نوسی خۆی دیاری بکات.\nسەبارەت بەوەی چۆن ئەو بار و دۆخە دروست دەبێت کە ڕیفراندۆم ئەنجام بدەن؟ وتی “ئێمه خه‌بات ده‌که‌ین بۆ به‌دیهێنانی ئه‌و هه‌لومه‌رجه ئینجا ئه‌وه یان له‌ڕووبه‌ڕووبوونه‌وه و به‌ربه‌ره‌کانێی سیاسی و سه‌ربازی و جه‌ماوه‌ریی گه‌لی ئێمه له‌گه‌ڵ تاراندا ئه‌وه به‌دیدێت به پاشه‌کشه‌کردنی ئێران یان خودی ده‌وڵه‌تی ئێران له‌نێو قه‌یرانه‌کانی خۆیدا توشی داڕمان ده‌بێت و ئه‌و هه‌لومه‌رجه هه‌ڵده‌که‌وێت یان حاڵه‌تێکی ڕووبه‌ڕووبوونه‌وه‌ی ئێران له‌گه‌ڵ ده‌ره‌وه دروست ده‌بێت و ئه‌و حاڵه‌ته ڕووده‌دات، له حاڵه‌تی ڕیفراندۆمدا حیزبی ئێمه داوا له‌خه‌ڵک ده‌کات که ده‌نگ به سه‌ربه‌خۆیی کوردستان بده‌ن، واتە سەربەخۆیی کوردستانی ئێران”.\nئەو رایدەگەیەنێت کە پێچەوانەی رەخنەگرانە لە بارەی ریفراندۆمی سەربەخۆیی هەرێمی کوردستان و دەڵێت: من به‌پێچه‌وانه‌ی رای زۆربه‌ی که ڕه‌خنه‌گری ڕیفراندۆمن ده‌ڵێم نه‌خێر ئه‌زموونی ڕیفراندۆم ئه‌زموونێکی سه‌رکه‌وتوو بوو، ئه‌رکی ڕیفراندۆم بریتیه له‌وه‌ی خه‌ڵک بتوانێت ئازادانه بچێت ده‌نگ بدات، خه‌ڵک ئازادانه چوو ده‌نگی به سه‌ربه‌خۆیی کوردستان داوه، ده‌بێت بڵێن ئاکامه‌کان بۆچی وایلێهات، ده‌بێت بڵێن ده‌نگی ملیۆنان مرۆڤ زه‌وتکراو و پێشێل کرا؟\n"کڕیارێک خواردنەکەی بای 37 دۆلاربوو بەڵام 16 هەزار دۆلار بەخشیشیدایە کرێکارەکە"


یەكێتی، لەسەر دەستدرێژی عەرەبە هاوردەكان هاتە دەنگ – تۆڕی میدیایی خەڵک\n2020/08/02 - 2:02 PM\nمەڵبەندی 2ی یەكێتی نیشتمانی كوردستان ڕایدەگەیەنێت، داوا لە سەرۆك كۆمار و سەرەك وەزیران و وەزیری ناوخۆی عیراقی فیدڕاڵ و نەتەوە یەكگرتووەكان و سەرجەم ڕێكخراوە نێودەوڵەتییەكان و لایەنە پەیوەندیدارەكان دەكەین بە پەلە ڕێگە لە دەستدرێژی عەرەبە هاوردەكان بگرن.\nئەمڕۆ 2-8-2020 لەبەرامبەر هێنانەوەی عەرەبی هاوردە بۆ سنوورەكانی كەركوك و خورماتوو، هەوڵدان بۆ نیشتەجێكردنیان، كوردە رەسەنەكانی ناوچەكە بە توندی ڕووبەڕوویان بوونەوە و بەهۆیەوە سوپای عیراق تەقەی بەسەر كوردەكاندا كرد، ئەمەش نیگەرانی دانیشتوانی لێكەوتەوە.\nلەوبارەوە مەڵبەندی 2ی یەكێتی نیشتمانی كوردستان لە ڕاگەیەنراوێكدا ئاماژە بۆ ئەوە دەكات، بەداخەوە لە كاتێكدا هاونیشتمانیانی كەركوك و دووزخورماتوو سەرقاڵی بەڕێكردنی بۆنەكانی جەژنی قوربانن، لەمكاتەدا و بەدەر لە ڕێوشوێنە دەستوری و یاساییەكان بەشێك لە “عەرەبە هاوردەكان” كە لە دوای پڕۆسەی ئازادیی عیراقەوە كەركوك و دەوربەریان بەجێهێشتوە و پێشتر لە چوارچێوەی سیاسەتی بەعەرەب كردن هێنرابوونە كەركوك ناوچەكانی دەورووبەری، ئەمڕۆ جارێكی تر و بە مەبەستی بە عەرەبكردنەوەی ناوچەكانی (حەڤتەغار و مەهاوش و كولیتەپەی سەر بە شارۆچكەی داقوق) بەهێزێكی زۆرە هاتوونەتەوە سنوورەكەو دەیانەوێ دووبارە لەسەر زەویوزاری كوردی ڕەسەنی دانیشتووی ئەو ناوچانە نیشتەجێ بكرێنەوە.!\nئاشكراشیدەكات، لەم ڕووەوە داوا لە سەرۆك كۆمار و سەرەك وەزیران و وەزیری ناوخۆی عیراقی فیدڕاڵ و نەتەوە یەكگرتووەكان و سەرجەم ڕێكخراوە نێودەوڵەتییەكان و لایەنە پەیوەندیدارەكانی دیكە دەكەین بە پەلە ڕێگە لەم دەستدرێژی و داگیركارییە بگرن و ڕێگە نەدەن ئاشتی كۆمەڵایەتیی بشێوێنرێ و پەیوەندی لە مێژینەی نێوان پێكهاتە ڕەسەنەكانی كەركوك تێكبدرێ.\nجەخت لەوەش دەكاتەوە، ئێمە لە یەكێتی نیشتمانی كوردستان سەرلەبەری ئەم هەڵسوكەوتە داگیركارییە ڕەتدەكەینەوە و بە سەرەتایەكی مەترسیداریشی دەزانین بۆ لێكترازانی نێوان پێكهاتەكان بە تایبەتیش نێوان كورد و عەرەب، لەو ڕووەوە داوا لە هێزە ئەمنییەكانیش دەكەین بە پەلە ڕێوشوێنە دەستورییەكان بگرنەبەر و ڕێگە لەم داگیركارییە بگرن و لایەنگیری نەكەن!\nڕاشیدەگەیەنێت، لەم سۆنگەوە هەموو لایەك ئاگادار دەكەینەوە بە هیچ شێوەیەك ڕێگە نادەین دەست بۆ زەویوزاری كورد ببرێ و لەو پێناوەدا هەموو ڕێو شوێنێك دەگرینەبەر و ئامادەی هەموو شێوازێكی خەباتی مەدەنی و سیاسین، هەر ئەمڕۆش لێپرسراوی مەڵبەندی كەركوك و پەڕلەمانتارەكان لە سەرخەت بوونە بۆ ئەو مەبەستە و پەیوەندییان بە بەڕێز سەرۆك كۆمار و وەزیری ناوخۆ و لایەنەكانی ترەوە كردووە و لە بەرامبەردا ئەوانیش بەڵێنیان داوە بە دەستور و یاسا چارەسەری ئەم كێشەیە بكەن و هەر ڕێوشوێنێك پێویست بوو بیگرنەبەر بە مەبەستی كۆتایی هێێنان بەم كێشەیە.\nحكومەتی عیراقحكومەتی هەرێمیەكێتی نیشتیمانی كوردستان


بایدن: پوتین دەیەوێ ئەورووپا تێكبدات\nپەرلەمانتارێکی کورد: کورتهێنانی بودجە و زیادبوونی خەرجییەکانی عێراق کاریگەرییان لەسەر مووچ…\nڕانیە.. بەھۆی گرانفرۆشیی دەمامکەوە ١١ شوێن داخران\nبەهۆى پابەندنەبوون بە رێنماییەکان لە هەولێر دەیان خاوەن مۆلیدە سزادران\nبە وێنە.. ژمارەیەك شاخەوان بەسەر بەرزترین لوتكە چیای هەرێمی كوردستان و عێراق سەرکەوتن\nبه‌وێنه.. چالاكییه‌كانى وه‌رزى شانۆ له گه‌رمیان كۆتاییهات\nجۆ بایدن جێگری پێشووی سه‌رۆكی ئه‌مریكا ئاماژه‌ی به‌وه كرد كه ڤلادیمێر پوتین سه‌رۆكی رووسیا هه‌وڵی داوه ئه‌ورووپا ناسه‌قامگیر بكات.\nئەمڕۆ چوارشەممە له میانه‌ی به‌شداریكردنی له لوتكه‌ی كۆنكۆردیا ئه‌ورووپا كه له ئه‌سینا به‌ڕێوه‌چوو، بایدن گوتارێكی پێشكه‌ش كرد.\nبایدن ئاماژه‌ی به‌وه كرد كه چه‌ند سه‌ختیه‌ك هه‌ن پێویسته ئه‌مریكا و ئه‌ورووپا به‌یه‌كه‌وه رووبه‌ڕووی ببنه‌وه، كه بریتین له بارگرژیی سیاسی له باڵكان، قه‌یرانی ئۆكراینا و به‌ره‌نگاربوونه‌وه‌ی تیرۆر.\nبایدن باسی له‌وه‌ش كرد كه به‌هۆی خراپی به‌ڕێوه‌بردنه‌وه، بارگرژی له باڵكان زیادی كردووه. هێزه‌كانی لایه‌نگری رووسیا له خۆرهه‌ڵاتی ئۆكراینا نزیكه‌ی 100 كه‌سیان كوشتووه.\nجۆ بایدن ئاماژه‌ی به‌وه‌ش كرد كه نه‌ك ته‌نیا ئه‌و ناوچانه به‌ڵكو ته‌واوی ئه‌ورووپا له‌ژێر هه‌ڕه‌شه‌دایه و گوتی "له هه‌موو كیشوه‌ره‌كه‌دا رووسیا یان راستتر بڵێین پوتین هه‌وڵی داوه ئه‌ورووپا ناسه‌قامگیر بكات".\nهه‌روه‌ها گوتیشی "قه‌یرانی وزه له ئه‌ورووپا و په‌یوه‌ستكردنی به غازی رووسیاوه، كاری رووسیای ئاسان كردووه له‌وه‌ی خاڵه لاوازه‌كانی به‌كار بهێنێ و یاری به یه‌كێتیی ئه‌ورووپا بكات".\nبایدن داوای یه‌كگرتوویی و پشتیوانیكردن له یه‌كتری كرد و به‌پێویستی زانی یه‌كێتیی ئه‌ورووپا و ناتۆ به‌رز رابگیرێن.\nBasnews 07/06/2017 - 20:56 بڵاوکراوەتەوە لە جیهان\nخۆپیشاندانەكانی بەغدا ئاڵۆزی تێكەوتەوە\nعێراق تا دوو هەفتەی تر ڕێگە بە هاتنی گەشتیارانی ئێران نادات\nشاندی هەرێمی كوردستان لە بەغدا گەڕایەوە\nبوومەلەرزەیەك ئێرانی هەژاند\nعەشیرەتێكی عێراق وازیان لە ماچكردن هێنا\nمەسرور بارزانی: پاپا فرەنسیس پێزانینی هەبوو بۆ هەنگاوەکانی ح…\nپەرلەمانی عێراق دانیشتنەکەی سبەی بۆ متمانەدان بە کابینەکەی ع…\nوەزارەتی تەندروستیی ئێران: ژمارەی مردوان بەهۆی ڤایرۆسی کۆرۆن…\nعوسمان بایدەمیر: رۆڵی سه‌رۆک بارزانی بۆ یه‌کبوونی کوردان گه…\nبوومەلەرزەکەی ورمێ 12 قوربانی لە باکووری کوردستان لێکەوتەوە\nیەكەم هەنگاوی یوسف بۆ كۆشكی حوكمدار…\nجەبار جەمال غەریب\nساڵەهای ساڵە ئەوینداری تۆم\nبایه‌خى ستراتیجیى نه‌وت له ڕوانگه…\nم.سه‌ردار عبدالرحمن ابراهیم


Diplomatic Magazine | كۆڕەو، شەڕی مرۆڤی كورد لەگەڵ قەدەری خۆیدا\nدوای سەركەوتنی ڕاپەرینى بەهاری ١٩٩١ و ئازادكردنی سەرجەم ناوچەكانی باشووری كوردستان، بۆ كۆنترۆڵ كردنەوەی ناوچە ئازادكراوەكان، ڕژێمی بەعس هێزێكی زۆری كۆكردەوەو بەهاوكاری موجاهیدینی خەلق، ڕوویان لە كوردستان كردو،هەزاران هاوڵاتی ماڵ و حاڵیان جێهێشت‌و بەرەو سنورەكانی ئێران و توركیا كۆچیان كرد، ئەم كۆچە، بە كۆڕەوە ملیۆنییەكەی ساڵی ١٩٩١ ناسرا.\n" د. تەها ڕەسوڵ" مامۆستاى زانكۆ، ئاماژە بە لایەنە گرنگەكانی كۆرەوەكە بۆ كوردو دەكات‌و هەروەها باسلەوە دەكات كە كۆڕەو چییە؟ بۆچی ڕوویدا؟ لایەنە باش‌و خراپیەكانی كۆڕەو چیبوو؟ قوربانییە مادی و گیانیەكان چەند بوون، هەڵوێستی وڵاتانی زلهێز چی بوو، لەگەڵ چەند لایەنێكیتر سەبارەت بەم پرسە.\nد. تەها ڕەسوڵ سەبارەت بە مێژووی كۆڕەو وتی: كۆڕەو واتە كۆچی بە كۆمەڵ، ئەم كۆچی بە كۆمەڵە مێژوویەكی دوورو درێژی هەیە، ئێمە خاوەنی كۆچی بە كۆمەڵین لە میزۆپۆتامیاوە، بۆ نموونە دەوڵەتی عوسمانی لە دوای ساڵی 1400 بەدواوە بۆ ئەوەی كۆچەری كەم بكاتەوە لە ناوچەی كەلاردا، نزیكەی 250 هەزار دۆنمی بەسەر خێڵی جافدا دابەش كرد، بۆ ئەوەی كێشەی كۆچەری كەم ببێتەوە و لە دەوڵەتی سەفەویش دوور بكەونەوە، لە هەمان كاتدا ببنە خاوەنی زەوی تا دەوڵەت باجیان لێبسێنێت، بەڵام كۆرەویتر وەك كۆرەوی عیبرانیەكان یان كۆرەوی حەزرەتی موسا بۆ كەنعان كە ئەمانە لایەنێكی تری ئاینی و سیاسی هەبوو، بەلام كۆرەوی سەردەم ئەو كۆرەوە بوو كە كورد لە سالی 1991دا كردی، ئەمە كۆرەوێكی سیاسی زۆرە ملێی بوو، ئەم كۆرەوەی كوردان لایەنی سیاسی بوو، چونكە كێشەی كوردی لە كێشەیەكی لۆكاڵییەوە كرد بە كێشەیەكی نێودەوڵەتی، ئەم كۆچە چەند زیانی هەبوو، بەڵام لە هەمان كاتدا چەندین سودی گەورەی هەبوو كە دوایی بووە هۆی دروستبونی حكومەت‌و كیانێكی كوردی.\nكۆرەوی سەردەم ئەو كۆرەوە بوو كە كورد لە سالی 1991دا كردی، ئەمە كۆرەوێكی سیاسی زۆرە ملێی بوو، كێشەی كوردی لە كێشەیەكی لۆكاڵییەوە كرد بە كێشەیەكی نێودەوڵەتی،\nلە سەركەوتنەوە بۆ گۆڕانی هاوسەنگی هێز و كۆڕەو؟\nكورد دوای ئەوەی ڕاپەرینی كردو توانی رژێمی بەعس لە كوردستان وەدەربنێت، بەڵام ئەم ڕاپەرین و سەركەوتنە زۆری نەخایاندو هاوسەنگی هێز گۆراو كوردیش دەربەدەر بوو، د. تەنها هۆكاری ئەمەش بۆ لایەنی دەرەكی و ناوخۆیی دەگێرێتەوەو دەڵێت: هۆكاری دەرەكی، هۆكاری سەرەكی كۆرەو بۆ بێ پشتی كورد دەگەڕێتەوە، ئەمە بێ متمانەیی بوو بەو دەوڵەتانەی كە بریار بوو پشتمان بگرن، بەڵام وا دەرنەچوو، چونكە ئەوان بەرژەوەندییەكانیان گەورەیە، دەبێت ئێمە ئەوە بزانین كە دەوڵەتانی سەرمایەدار خاوەنی ئەم هەموو پارچە پارچە كردنەو دووركەوتنەوەی گەلانی ناوچەكەن، هۆكاری ئەمەش بۆ بەرژەوەندییەكانیان دەگەڕێتەوە كە وا دەخوازێت گەلان لە یەكتر دوور بخەنەوە، ئەگەر ئێمە بەرژەوەندی باڵای نەتەوەیی مرۆڤایەتی خۆمان بكەینە پەیامێكی ڕاستەقینە بێكەسی و بێ پاڵپشتیەكەمان دەگۆڕێت بۆ پاڵپشتیەكی گەورە.\nكە كۆرەوی ئێمە دەستی پێكرد، ئەوان جدی نەبوون لە پشتگیری كردنی ئێمە، هەروەها ئەو راپەڕینەش وەك قارچكی دوای باران هەڵتۆقی بوو، بۆیە نەمانتوانی بیپارێزین و كۆرەوی بەسەردا هات.\nدەبارەی هۆكارە ناوخۆییەكانیش ئەو مامۆستایەی زانكۆی سلێمانی وتی:" دروستبوونی كۆرەو بەشێكی تری دەگەڕێتەوە بۆ هۆكاری ناوخۆیی، لەو كاتەدا بەرەی كوردستانی كە هیواو پەیامێكی پیرۆزی هەبوو كە گوزارشتی لە یەك ریزی كورد دەكرد، بەڵام دوژمنی ئێمە ناجدیاتی زۆری دەبینی لە یەك ڕیزیماندا ، چونكە ئەو دوو هێزە سەرەكییەی كە لە كوردستاندا بوون، زۆرانبازی و ململانێیەكی زۆر قولیان هەیە، دوژمن هەموو كات سودی لەمە وەرگرتووە، بۆیە كاتێك وەفدی كوردی بە سەرۆكایەتی جەنابی مام جەلال یان كاك مەسعود دەچوون بۆ بەغداد، ئەوان بە شێوەیەك قسەیان لەگەڵدا دەكردن بۆ ئەوەی سود لە ناكۆكیەكان وەربگرن".\nجێمیس بیكەر راوێژكاری بۆشی باوك ئەویش ڕۆڵێكی گرنگی بینی ، ئەوەبوو بە هەوڵی ئەوان هێڵی 36 دیاری كراو و بریاری 688 یان دەركرد، بۆیە ئەو بریارە توانی جینۆسایدی كورد ڕابگرێت و دەوڵەتان یەكیان گرت لەسەر ئەم پرسەو پێیان وابوو جینۆسایدی گەلێك دەبێتە شەرمێك بۆ مرۆڤایەتی لە سەدەی بیستەمدا.\nكۆرەو كۆڕەوێكی گشتی بوو هەموو كوردستانی گرتەوە، كاتی گەرانەوەی زۆر دیار نییە، زیاتر دەكەوێتە دوای دەرچوونی بریاری (688) ی ئەنجومەنی ئاسایش، هاوڵاتیان لە كۆڕەوەكەدا بۆ ئەودیو سنوور رۆشتن، هەندێكیان بۆ ئێران و ئەوانی تریشیان بۆ توركیا، ئێران لە رووی سیاسی و بەرزكردنەوەی پایەی خۆی سودی لە كۆرەوەكە وەرگرت و هاوكاری كوردی كرد و وەریگرتن، بەو پێیەی كورد ستەمی لێكراوە، هەروەها بۆ مەرامێكی سیاسی خۆی بە باشی ئەم بابەتەی قۆستەوە، سەرباری ئەوەی ئێران بۆ سودی خۆی یارمەتی كوردی دا، بەڵام یارمەتیدانی ئێران جێگەی ڕێزە و لای كورد بە ئەمەكەوە باسی هاوكاری ئێران دەكەن، بەڵام توركیا سیاسیەتە شۆڤینیە تاك پەرستەكەی خۆی درێژە پێدا، بۆ ماوەیەكی زۆریش ڕێگەی نەدا كەس بچێتە سنوری توركیاوە، ئەوەبوو جوامێری خاتوو میتران توركیای ناچار كرد كە یارمەتی كوردا بدات و سنوور بە ڕویاندا بكاتەوە.\nهۆكاری نەزانینی ژماری شەهید و بێ سەرو شوێنەكانی كۆرەوەكە:\nهۆكاری نەزانینی ژمارەی قوربانیەكانی كۆرەو بۆ ئەوە دەگەڕێتەوە كە ئێمە لە بزووتنەوەیەكی چەكداریدا بووین، بەشێوەیەكی هەڕەمەكی زیاتر پەرەمان بە چەك و شۆرش داوە، بەڵام پرسەكانی تر كە لێكی دەدەینەوە ئێمە نەمانتوانیوە سودی لێوەربگرین، بۆ نموونە دەبوو ئامارێكی جدی هەبووایە بۆ ئەوەی هەموو ئەو شتانەی بكردایە بە دۆكۆمێنت و بەكاریبهێنین، بەڵام بەداخەوە لەو كاتەدا هیچیان نەكرد، هەروەها ئێمە زۆر گرنگیمان نەداوە بە ڕاگەیاندن، ئەوەی كە زۆر گرنگی بە ڕاگەیاندن و بیرورا داوه تەنها پارتی كرێكارانی كوردستانە، ئەوان گەر سەیر بكەین دبینین ناوی هەموو شەهیدەكانیان لای خۆیان هەڵگرتووە و چونكە لای ئەوان پیرۆزەو بە پیرۆزی دەمێنێتەوە، بەڵام لە بەرامبەردا حیزبێكی وەك پارتی دیموكراتی كوردستان و یەكێتیی نیشتیمانیی كوردستان كە شەهیدێكی بێ شوماریان هەیە تاكو ئێستا گۆڕستانێكی تایبەت بە شەهیدەكانی خۆیان نیە، كە ئەمەش خەمە قوڵەكەیە چەند خۆش بوو لە هەر شارێك رەمز و گۆرستانێكی شەهیدانمان ببینایە.\nدەوری حیزبەكان لە كۆرەوەكەدا:\nلە كاتی كۆرەودا حیزبەكان رۆڵێكی زۆر باشیان بینی و هەر ئەوەندەشیان لە دەستدەهات، هەرچەندە كۆمەڵێك گلەیی هەیە، بەڵام نابێت ئەو گلەییانە بكەینە پێشەنگ بۆ پرسە بنەرەتیەكەو لەبیری ببەینەوە.\nدوای دەركردنی بریاری 688 و دیاری كردنی هێڵی 36 ، هاوڵاتیان وردە وردە دەستیان كرد بە گەڕانەوە، هۆكارەكانی گەرانەوەی خەڵكی تەنها ئەو بریارە نێودەوڵەتیانە نەبوو، بەڵكو هاندانی بەرەی كوردستانی و دواتر دانوستانی سەركردایەتی كورد و چونیان بۆ بەغدا متمانەیەكی لای خەڵكی دروست كرد كە سەددام جارێكی تر ئەو تاوانە ئەنجام ناداتەوە.\nهەڵوێستی كۆمەڵگەی نێودەوڵەتی:\nلە كاتی كۆرەوەكەدا هەموو كوردان لە ئەوروپا و رۆژئاوا هاتنە دەنگ وكێشە لاوەكیەكانیان خستە ئەولاوە، چونكە نیشتیمان ئاگری تێبەربوو، كوردی كرد بە یەك، هەروەها نابێت جوامێری خاتو دانیاڵ میتران لە یاد بكەین كە فرانسۆ میترانی سەرۆكی ئەو كاتەی فەرەنسای ناچار كرد ئەم پرسەی كورد بەرێتە ئەنجومەنی ئاسایشی نێودەوڵەتی.\nهەروەها جێمیس بیكەرراوێژكاری بۆشی باوك ئەویش ڕۆڵێكی گرنگی بینی ، ئەوەبوو بە هەوڵی ئەوان هێڵی 36 دیاری كراو و بریاری 688 یان دەركرد، بۆیە ئەو بریارە توانی جینۆسایدی كورد ڕابگرێت و دەوڵەتان یەكیان گرت لەسەر ئەم پرسەو پێیان وابوو جینۆسایدی گەلێك دەبێتە شەرمێك بۆ مرۆڤایەتی لە سەدەی بیستەمدا.\nسەبارەت بە كۆرەوی كەركوك ، د. تەها روسوڵ، بۆ دیپلۆماتیك دەڵێت:" كەركوك تاكو ئێستا وڵاتە زلهێزەكانی جیهان وایان داناوە كە جیاوازە لە شارەكانی تر، ئەمەش بەهۆی سامانە سروشتیەكەیەوە، بۆیە زلهێزەكان دوو كەسیان بۆ ئەو شارە دەوێت، یەكێكیان بیرە نەوتەكان بپارێزێت كە ئەمەش زیاتر بە حكومەتی ناوەند یان كەسێكی سەر بەخۆیان دەسپێرن ، یەكێكی تریشیان پێویستە كە پارێزەری بیرە نەوتەكان بكات، دیارە ئەمەیان بە ئێمە سپاردووە، خەڵكی كەركوك لە سەر ئاستی تاك پێدەچێت كۆرەویان كردبێت، بەڵام وەك شارەكانی تری سلێمانی و هەولێر و دهۆك ئەو كۆرەوە گشتیایەن نەكرد.\nلایەنە باش و خراپەكانی كۆرەو:\nهەر رووداوێك كە ڕوودەدات لایەنی باشی و خراپی خۆی هەیە، بۆیە كۆرەویش هەردوو لایانەكەی تێدا بەدی دەكەین، لاینە سلبیەكەی ئەوە بوو كە لە كۆرەوەكەدا گەلێك دەربەدەر بوو، كارەساتێكی بینی لە بێ پشتی و بێ سنووری و بێ دەریایەیش، لایەنە باسەكانیشی ئەوە بوو كە سەلماندی كورد یەك كێشەی هەیە ئەویش تەنها بە یەكێتی كوردان دەتوانین دوژمن بشكێنێن و پاڵپشت بۆ خۆمان دروست بكەین، هەروەها پرسی كوردی لە كێشەیەكی لۆكاڵیەوە گەیاندە پرسێكی نێودەوڵەتی، ئەوەبوو هەموو دەوڵەتانی ناوچەكە و ئەوروپا و روسیا هاتنە سەر خەت و هێڵی 36ی بەدوای خۆیدا هێنا و ووردە وردە ئەم ئەزمونەی ئێستای بەسەردا هات.\nبۆچی كارەساتەكانی كورد بە جینۆساید نەناسێنراون؟:\nبۆچی كارەساتەكانی كورد بە جینۆساید نەناسێراوە، ئەمە پرسارێكی زۆر جدیە و لایەنێكی گەورەی وەرگرتووە و لەسەر ئاستی لۆكاڵی و دەرەوەش ئەم پرسیارە دەكرێت، بەڵام لە راستیدا ناساندنی كارەساتەكان بە جینۆساید هەر وا ئاسان نییە، بۆ نموونە پرسی ئەرمەنەكان كە ملیۆن و نیوێكیان لێكوژراوە، هیچ دەوڵەتێك ناتوانێت بەفەرمی بیناسێت، مەگەر حیزبێكی وەك HDP لەسەر ئاستی لۆكاڵی بیناسێت، بۆیە تاكو ئێستا پرسەی جینۆسایدی كورد بە جدی وەرنەگیراوە، بەڵام هۆڵۆكۆستی جولەكە جودایە، چونكە جولەكە لوبێكی بەهێزی ئابووری و سیاسی بەهێزیان هەیە ، زۆرینەی بانكەكانی جیهان جولەكە دەیبات بەڕێوە، ئەمانە خاوەنی هەژموونیێكی گەورەن، بەڵام بۆ پرسی كورد ئێمە نە لۆبیەكی بەهێزمان هەیە و نە ئابووری و نە یەكێتێیەكی كوردانمان هەیە، بۆیە كۆنگرەی نەتەوەیی كورد و یەكێتی كوردان چۆن ئۆكسجین بۆ مرۆڤ گرنگە، ئەوها بۆ كورد گرنگە.


KNN به‌دواداچوون بۆ قه‌رزه‌كانی حكومه‌تی هه‌رێم ده‌كات\nحكومه‌تی هه‌رێم له 721 ملیار دینار قه‌رزی لای بازرگانه‌كان ته‌نها 16 ملیاری وه‌رگرته‌وه\nحكومه‌تی هه‌رێم باج به‌سه‌ر هاوڵاتیانی كه‌م ده‌رامه‌تدا ده‌سه‌پێنێت و كه‌چی ناتوانێت قه‌رزه‌كانی له‌سه‌ر سه‌رمایه‌داران وه‌ربگرێته‌وه، و به‌پێی زانیاریه‌كانی KNN له كۆی 721 ملیار دینار ته‌نها توانیوه‌تی 16 ملیار دینار وه‌ربگرێته‌وه، KNN به‌دواداچوون بۆ بڕی قه‌رزه‌كانی حكومه‌تی هه‌رێم ده‌كات و به‌پێی زانیاریه‌كانیش ئه‌و پرسه خاڵێكی ناكۆكی نێوان هه‌ولێر و به‌غدایه...\nحكومه‌تی هه‌رێم كه چه‌ند ساڵێكه كه خه‌ڵكی كوردستانی دووچاری چه‌ندین قه‌یران كردووه و ده‌یه‌وێ له رێگه‌ی سه‌پاندنی باج و ده‌ستبردن بۆ گیرفانی خه‌ڵك كێشه‌كان چاره‌سه‌ربكات..\nئه‌م هه‌نگاوه‌ی حكومه‌ت له كاتێكدایه خۆی 721 ملیار دیناری به سوی ساڵانه‌ی 8% بۆ15%ی به قه‌رز داوه به سه‌رمایه‌داران، سه‌ره‌ڕای هه‌موو كێشه‌كان ته‌نیا 16 ملیاری وه‌رگرتوه‌ته‌وه، تا ئێستاش بڕی قه‌رزه‌كه و كۆی سوده‌كه‌ی نازانرێت چه‌نده كه حكومه‌ت ناتوانێت وه‌ریبگرێته‌وه.\nرۆژی 1ی تشرینی یه‌كه‌می ساڵی 2016 ئه‌نجومه‌نی وه‌زیرانی هه‌رێم قۆناغی دووه‌می چاكسازی راگه‌یاند، و له یه‌كێك له بڕیاره‌كاندا هاتووه، سه‌رجه‌م ئه‌و كۆمپانیا و بازرگان و كه‌سانه‌ی به‌هه‌رشێوه‌یه‌ك بێت قه‌رزی بازرگانیان له بانكه بازرگانیه‌كانی حكومه‌ت وه‌رگرتووه و ماوه‌ی دانه‌وه‌یان به پێی گرێبه‌ست به‌سه‌رچووه پێویسته له ماوه‌ی یه‌ك مانگدا ئه‌و قه‌رزه بۆ حكومه‌ت بگه‌ڕێننه‌وه به‌پێچه‌وانه‌وه بارمته‌كانیان ده‌فرۆشرێت، ئه‌و بڕیاره‌ی حكومه‌ت له كاتێكدابوو ده‌بوایه سه‌ره‌تای ساڵی 2016 ئه‌و وه‌به‌رهێن و به‌ڵێنده‌رانه قه‌رزه‌كان بده‌نه‌وه به‌حكومه‌ت چونكه مۆڵه‌ته‌كه‌یان ته‌واوببوو.\nئه‌گه‌رچی یه‌ك ساڵ و سێ مانگ به‌سه‌ر ئه‌و بڕیاره‌ی حكومه‌تدا تێده‌په‌رێت به‌ڵام به‌پێی زانیاریه‌كانی KNN له‌كۆی 721 ملیار دیناری حكومه‌ت ته‌نها 16 ملیار دیناری وه‌رگرتوه‌ته‌وه و 705 ملیار دیناری لای بازرگان و به‌ڵێنده‌ران و وه‌به‌رهێنه‌ران هه‌یه و له‌ماوه‌ی یه‌ك ساڵ و سێ مانگی رابردوودا وه‌ری نه‌گرتوه‌ته‌وه و موڵكی هیچ قه‌رزدا و به‌لێنده‌رێكیشی نه‌فرۆشتوه.\nKNN زانیویه‌تی به‌شێك له‌و قه‌رزانه به‌هه‌ره‌مه‌كی و ته‌نانه‌ت به‌بێ هیچ بارمتیه‌ك دراون به كه‌سانی نزیك له به‌رپرسه باڵاكانی ئه‌وه‌ش بووه به‌هۆی ئه‌وه‌ی ئه‌نجومه‌نی وه‌زیران نه‌توانێت هیچ رێكارێكی یاسایی دژی ئه‌و كه‌سانه بگرێته به‌ر، ته‌نانه‌ت رێژه‌ی سوی سه‌ر ئه‌و قه‌رزانه‌ش جیاوازه و له نێوان 8% بۆ 15% دایه.\nبه‌پێی به‌دواداچوونێكی KNN حكومه‌تی هه‌رێم بانگه‌شه‌ی ئه‌وه ده‌كات كه بڕی ئه‌و قه‌رزانه‌ی له‌سه‌ریه‌تی نزیكه‌ی 17 ملیار دۆلاره به‌و شێوه‌یه‌ی خواره‌وه.\n7 ملیار دۆلار قه‌رزی موچه‌ی فه‌رمانبه‌رانی هه‌رێم\nدوو ملیار و 800 ملیۆن دۆلار قه‌رزی بانكه ئه‌هلییه‌كان\nیه‌ك ملیار دۆلار قه‌رزی به‌ڵێنده‌ران كه پرۆژه‌یان جێبه‌جێكردووه\nشه‌ش ملیار دۆلاری بانكه‌كانی ده‌ره‌وه و كۆمپانیاكانی نه‌وت\nله به‌رامبه‌ردا حكومه‌تی هه‌رێم 6 ملیار و 700 ملیۆن دۆلاری وه‌ك قه‌رز لای هاوڵاتیانه كه وه‌ك پێشینه‌ی نیشته‌جێبوون و هاوسه‌رگیری و پێشینه‌كانی تر پێی داون.\nبه‌پێی زانیاریه‌كان بڕی قه‌رزه‌كانی سه‌ر حكومه‌تی هه‌رێم خاڵێكی ناكۆكی نێوان هه‌ولێر و به‌غدایه به‌جۆرێك به‌رپرسانی حكومه‌تی ئیتحادی ده‌ڵێن ئه‌وان پابه‌ندنین به‌دانه‌وه‌ی قه‌رزه‌كانی سه‌ر هه‌رێم و به‌رپرسانی هه‌رێمیش ده‌ڵێن حكومه‌تی ناوه‌ندی 130 ملیار دۆلار قه‌رزی وه‌رگرتووه و 17 ملیار دۆلاره‌كه‌ی هه‌رێم ده‌كاته 15% قه‌رزه‌كانی سه‌ر عێراق و ده‌بێت به‌غداد له‌سه‌ر رێكاره‌كانی دانه‌وه‌ی ئه‌و قه‌رزه له‌گه‌ڵیان رێكك بكه‌وێت.


هەڵبژاردنێکی گرنگ لە بەریتانیا بەڕێوە دەچێت | KURDPLAT\nهەڵبژاردنێکی گرنگ لە بەریتانیا بەڕێوە دەچێت\nکوردپلات 5/04/2021 06:47:00 م ليست هناك تعليقات\nئا/ كاوە ڕەش\nهەڵبژاردنی ئەنجومەنی خۆجێی (شارەوانییەكان)بەگشتی لە ئینگلتەرا هەرچوار ساڵ جارێك ئەنجام دەدرێت. هەڵبژارنی ئەم ساڵ دەكەوێتە ڕۆژی ٦حوزەیرانەوە. هەرچەندە لەو هەموو ناوچەکاندا بەڕێوە ناچێت بەهۆی تایبەتمەندی بەشێك لەشێوازی بەڕێوەبردنی ئەنجومەنی خۆجێیەكانەوە.\nئەم ساڵ لە٦ی مەییدا نزیکەی 28 ملیۆن کەس مافی دەنگدانیان هەیە، بەنزیکەی 4650 بەربژێر، بۆ وەرگرتنی پۆست و دەسەڵات. دەنگدانی ساڵی پار بەهۆی کۆڤیدەوە دواکەوت ، بۆیە ئەمساڵ ژمارەیەکی زۆرتر لە شارەوانیەكان، هەڵبژاردنی ئاسایی ئەنجام دەدەن.\nبۆچی ئەم هەڵبژاردنانە گرنگن؟\nئەنجومەنی خۆجێییەكان بڕیار دەدەن كەکێ بەرپرسە لە خزمەتگوزاریە گشتییە ناوخۆییەکان - لەوانەش قوتابخانەو كتێبخانەكان، شارەوانیی و دەزگاكانی پۆلیس و بنكە تەندروستیەكان، هەرەها بەشی كۆكردنەوەی خۆڵ و خاشاك. لەگەڵ زۆربەی شوێنەكانی كات بەسەربردن و پاركەكانی بەكرێدانی ئۆتۆمبیل.\nلە ڕاپرسییەکیدا كە 3000 كەس بەشداربون تێداو، لەلایەن زانکۆی ئیسێکس ئەنجام دراوە لە، 59 ٪ گوتیانە پرسی ڤایرۆسی کۆرۆنا گرنگترین مەسەلەیە لەهەڵبژاردنی خۆجێیی داهاتوو .\nهەرچەندە زۆربەی بڕیارە گەوررەو گرینگەكان لەلایەن حکومەتی ناوەندییەوە دەردەچن، بەڵام ئەنجومەنەکان بەشێکی گرینگن لەمامەڵە كردن لەڤایرۆسەکە - بۆ نموونە، شارەوانیەكان پاڵپشتی دەكەن لەهەوڵەکانی دابین كردنی شوێن، بۆ پشكنینی پەتای كڕۆناو، ڕۆڵی بەرچاوی خۆیان دەبین لەوبوارەدا.\nهەروەها بڕیاری زیادکردنی باج، لەلایەن ئەنجومەنە خۆجێیەكانەوە، لەسەر دانیشتوان و کێشەکانی تری ناوخۆیی، وە قەیرانی خانووبەرە یان گۆڕانکاری لە ڕێگای پاسەکان، دەکرێت فاکتەر بن لەهەڵبژاردنی خۆجێیدا. كەئەنجامەکان یەكلای بكەنەوە، كەچ لایەنێك دەنگی هاونیشتیمانیانی گەل، مسۆگەر بكات.\nهاوكات ئەم هەڵبژاردنە دەبێتە یەکەم تاقیکردنەوەی سیاسی ڕاستەقینە بۆ سەرۆکی نوێی پارتی (کار)، کیر ستارمەر، وە سەرۆکی پارت لیبراڵی دیموکراتەکان، ئێد دەیڤی.\nهەرچەندە پەتای كۆڤید١٩، زۆر بە سەختی كاریكردۆتە سەر ئەنجومەنەکان، بەهۆی کەمکردنەوەی ئەو ڕێژە داهاتەی دەستی دەكەوت لەكەرتە جیاوەزەكانی وەك بازرگانی، پارکی ئۆتۆمبێل و ناوەندەكانی كات بەسەر بردن و پاركی سەردانی كەران .\nلەدوای ٢٠١٠ كەجیهان توشی قەیرانی دارایی هاتبوو، یەكەم جارە شارەوانیەكانی ئینگلتەرا بەو شێوەیە توشی داڕمانی دارایی ببنەوە.\nلەسەرەتای ئەم مانگەوە، ئەنجومەنە خۆجێیەکان دەتوانن بە رێژەی 5٪ باجی لەسەر ماڵەكانی ئینگلتەرا زیاد بكەن، ئەمە لە کاتێکدا کە نرخی بژێوی ژیان بە رێژەی کەمتر لە 1٪ بەرز بۆتەوە بۆیە پرسی بەرزبونەوەی باج ڕەنگە بێبێتە مشتومڕی گەرمی ئەنجومەنەکان. بڕیاری زیادکردنی باج لەسەر خاوەن ماڵەكان، لەکاتی هەڵمەتی هەڵبژاردنیشدا لەسەرەوەی باسەكان دەبێت .\nئەنجومەنە خۆجێیەکان چی دەکەن؟\nئەنجومەنە خۆجێیەکان بەرپرسن لە دابینکردنی زۆرێک لە خزمەتگوزارییە گشتییەکان، بۆنموونه:\nدابینکردنی شوێنی چاودێری بۆ بەساڵاچوان و پەککەوتوان.\nچاکكردن و نۆژەنكردنەوەی بەشێك لەڕێگاوبانە ناوخۆییەكان.\nکۆکردنەوەی خۆڵ و خاشاكی ماڵان و ناو شەقامەكان.\nدابینکردنی پێداویستی و قوتابخانەو کتێبخانەکان و بەڕێوەبردنیان.\nدانانی بەرنامەو پلانی بەڕێوەبردنی ناوچەكانی سەربەشارەوانیەكان.\nئەنجومەنە خۆجێیەکان بەشێکیان لەلایەن حکومەتی ناوەندییەوە خەرجیان بۆ دابین دەکرێت، لەگەڵ ئەوەش بەشێكیان دەتوانن داهاتی خۆیان لەڕێگای دەستكەوتی\nباجی ئەنجومەن كەدانراوە لەسەر خەڵك و شوێنە بازرگانیەكان، بۆ مەبەستی پێداویستی ناوخۆ بەکاری بهێنەوە.\nهەندێک لەناوچەکانی ئینگلتەرا لەلایەن ئەنجومەنی پارێزگاکانەوە بەڕێوە دەبرێن، بەشێكیشیان وەك هەرێمێکی نیمچە سەربەخۆو و ئەنجومەنی ناوچەیی خۆیان هەیە، کەبەپێی ڕووبەری ناوچەكان دیاری كراون.\nئەنجومەنە خۆجێییه کان\nئەنجومەنە خۆجێییه کانی ٢٠٢١ ژمارەیان 143 شارەوانییە، كەئەم ساڵ هەڵبژاردنیان تێدا دەكرێت، لەسەرانسەری ئینگلتەرا.\nلەئێستادا 47 شارەوانیی بەدەست پارتی پارێزگارەکانەوەیە ٥٤بەدەست پارتی کارو 6 لەلایەن لیبڕال دێموكراتەكانەوە بەڕێوە دەبرێن. 33شارەوانیش لەژێر "بێ کۆنترۆڵی گشتی" واتە هیچ لایەنێک زۆرینەی نەبردوۆتەوە، 3 ئەنجومەنی تازە پێکهێنراویش، بۆ یەكەم جار هەڵبژاردنیان بۆ دەكرێت.\nچۆن و كێ دەتوانێت دەنگ بدات؟\nدەنگدەر لە هەڵبژاردنەکاندا دەبێت ،18ساڵ یان زیاتر بێت لە ڕۆژی دەنگداندا . دەبێت هەموو دەنگدەران ناویان تۆمارکرابێت لەناونیشانێک و لەو ناوچەیەی کە دەیانەوێت دەنگی لێ بدەن.\nدەنگدەر دەبێت دانیشتوی ئیبگلتەرابێت و هاوڵاتی بەریتانی، یان هاوڵاتییەکی ئیرلەندی بێت. هاووڵاتیانی یەكیەتی ئەورپاش كەدانیشتوی ئینگلتەران و مافی مانەوەیان هەبێ، دەتوانن دەنگ بدەن، لەو هەڵبژاردنە خۆجێیە. هاوكات هاوڵاتییانی ناوچەی کۆمۆن وێڵز مافی دەنگدانیان هەیە، كەلەوێ ژیان بكەن.\nلەڕووی یاساییەوە دەنگدەر دەتوانێت بە سێ شێواز بەشداری لەدەنگداندا بكات كەئەویش سێ ڕێگا هەیە بۆ دەنگدان:\n*دەنگی ڕاستەوخۆ * دەنگدەر وەك کەسێک لەبنکەی دەنگدان (زۆرجار لە شوێنەکانی وەک قوتابخانە و ناوەندی کۆمەڵگە) دەتوانێت ڕاستەوخۆ دەنگ بدات.\nدەنگدانی پۆست* لەڕێگای پۆستی هاتوی كۆمیسیۆنی باڵای هەڵبژاردنەكانەوە بۆت دواتر ناردنەوەی بەپۆست دەنگ دەدرێت.\nدەنگی نوێنەر* بەدیاری كردنی کەسێک لەجێی خۆت بۆ دەنگدان بە(دەنگی نوێنەر)، دەتوانی دەبگ بدەیت بەو كەسەی خۆت دیاری دەكەی بۆ نوێنەرەكەت.\nكورد لەم هەڵبژاردنەدا\nهەرچەندە تادێت ژمارە خێزانە كوردەكان و زیاد كردنی زمانی كوردی لەئاستی شارەوانییەكان بەرەو زۆربوون دەچێ، بەڵام تائێستا ڕوون نیە كە چەند بەربژێری كورد هەبێت بۆ ئەو هەڵبژاردنە لۆكاڵێیە.\nگرینگی ئەو هەڵبژارنانە بۆ ڕەوندی كوردیی لەو وڵاتە جێی بایەخە چونكە هەرناوچەیەك ژمارەیەكی بەرچاوی خێزانی كورد هەبێت دەتواندرێت لەئاستی ناوخۆیدا داواكاری زیادكردنی خزمەتگوزیەریەكان بكرێت بەزمانی كوردیی، كە ئێستا لەبەشێكی بەرچاوی شارەوانییەكان بژاردەی زمان بونی هەیە.\nدانگدان لای خەڵكی ئینگلتەرا\nهیچ کاندیدو پارتێک، باسی مێژووی باب و باپیرانی ناکات، کەبەشداریان کردبێت ،لەجەنگی جیهانی و بەمنەت و فەزڵ بەدەنگدەری بفرۆشنەوە. نەکاندیدو لاینگرانی پارتەکانیش، شەقام و جادەکان بە باپۆستەرو بانگەشەکانیان دەشوێنن. تەنانەت ڕۆژی هەڵبژاردنی گشتی، لەهیچ دام و دەزگایەیکی میری و گشتی، پشوو نیە. ئەگەر پارتێک کاندیدی لەناوچەیەک هەبوو، ئەوا بەپۆست پڕۆفایلی کاندیدەکەو بەرنامەی کاردکردنی خۆی و پارتەکەی دێتە ماڵەکەت، ئیدی تۆ ئازادی دەیکەتە سەتڵی خۆڵەوە یان دەنگی بۆ دەیت.


ئایدیالیزم و خەیاڵ » DidiMn\nسەرەتا / سینەما/وتار / ئایدیالیزم و خەیاڵ\nدیمێنک له فیلمی خاک و ئازادی\nله ئینگلیزییه‌وه: بژار ئاوات\nچیرۆکە ڕوون و سەرنجڕاکێشەکەی کێن لۆک دەربارەی شەڕی ناوخۆی ئیسپانیا، یەکێکە لە جوانترین فیلمەکانی نەوەدەکان.\nشەڕی ناوخۆی ئیسپانیا نیشانەیەکی دیاری ناو مێژووی سۆسیالیزمە، هەر لەبەر ئەوە بوو کە پێویست بوو فیلمی خاک و ئازادیی کێن لۆک لە کۆنفرانسی ساڵانەی حیزبی کرێکاراندا نمایش بکرێت. باشترین سەرۆکوەزیرانی ئەم پارتە کلێمێنت ئاتلی کە کابینەی حوکوومەتەکەی ئەو لە ساڵی 1945دا ئاڕاستەی وڵاتەکەی گۆڕیی، لە سەردانێکیدا بۆ ئیسپانیا لە 1938 شانازیی بەوەوە کرد کە بینیی تیپە بەڕیتانییەکەی یەکەمین گرووپی کۆمۆنکارە ئینتەرناسیۆناڵەکان ناو نرابوو گرووپی مەیجەر ئاتلی. دەربارەی ئەزموونەکانی خۆی لە ئیسپانیا، جۆرج ئۆروێل دەنووسێت: “وەک ئەوەی تێگەشتبم، هەر دێڕێک لەو بەرهەمە جیدییانەی لە ساڵی 1936ەوە نووسیوومن، چ ڕاستەوخۆ یان ناڕاستەوخۆ، لە خزمەتی سۆسیال-دیموکرات و دژ بە تۆتالیتارەکان نووسیوومن”.\nفیلمەکەی لۆک، لە نووسینی جیم ئاڵنە، کە هاوبەشێکی هەمیشەیی لۆکە. ئەم فیلمە فیلمێکی سۆزداری و ئەزموونێکی ژیرانەیە و یەکێکە لە فیلمە جوانەکانی نەوەدەکان. چیرۆکی فیلمەکە لە ساڵی 1994ەوە و لەگەڵ مردنی دەیڤد کارن کە پیرەپیاوێکی بەساڵاچووی کرێکاری دانیشتووی لیڤەرپووڵە، دەست پێ دەکات؛ پیرەپیاوەکە بە تەنیا لە باڵەخانەیەکدا دەژیی کە دروشمی بەرەی نیشتیمانی و دژە بەرەی نیشتیمانی بە دیواری ڕاڕەوەکەیەوە نووسراوە. کچەزاکەی، کیم، کە لە بیستەکانی تەمەنیدایە، سندووقی یادەوەرییەکانی باپیری هەڵدەداتەوە، سندووقێک کە بە وێنە و نامەکانی ناوی و ئەو چنگە خۆڵەی ئیسپانیاش کە بە ملبەندێکی سوور پێچراوە و لەناو یادگارییەکاندایە، کیم دەگەڕێتەوە سەردەمی کرێکاری و شەڕی ناوخۆی ئیسپانیا.\nبە گەڕانەوە بۆ یادگارییەکان، وا دەردەکەوێت کە دەیڤدی بێکار ئەندامێکی نموونەیی حیزبی کۆمۆنیستە و بە مەبەستی هاوسۆزی بۆ حیزبەکەی، بۆ جەنگ دەچێتە ئیسپانیا. هەروەک ئۆروێڵ، ئەمیش لە ڕیزی گرووپێکی مارکسی لە بەرشلۆنە خزمەت دەکات. بە هۆی ئەو ئارەزووە سروشتییەی کە بۆ خستنەڕووی حەقیقەت هەیەتی، کێن لۆک وامان لێ دەکات هەست بکەین هاوشانی دەیڤد ڕێ دەکەین: ئێمەش وەک ئەو بەشداریی شەڕەکان دەکەین، ئێمەش لەگەڵ میلیشیاکان ڕاهێنان دەکەین، لەگەڵ ئەو خۆبەخشانەی کە هاوشانی یەکتر لە دژی فاشیزم دەجەنگن هاوڕێیەتی دەبەستین.\nهەروەک فیلمی زەنگەکان بۆ کێ لێدەدرێنی هێمینگوەی، خاک و ئازادی تیشک دەخاتە سەر بەشێکی بچووکی شەڕی ناوخۆ، پاڵەوانەکەشی کە پەیوەندییەکی سۆزداریی لەگەڵ شۆخێکی شۆڕشگێڕی ئیسپانیدا هەیە بە ناوی ڕۆزانا پاستۆر، بەڵام بە پێچەوانەی کارەکتەری ڕۆبەرتی فیلمەکەی هێمینگوەی، دەیڤد پاڵەوانێکی قۆزی هۆڵیوودی نییە کە خەیاڵە نەبەزەکەی بە زیندوویی دەمێنێتەوە، تێک ناشکێنرێت؛ بە پێچەوانەوە، میلیشیا دیموکراتییەکەی دەیڤد بە هۆی هەڵمەتی ستالینیستەکانەوە هەرزوو تێک دەشکێت.\nشێوازی وێنەگرتنی فیلمەکە، خزمەتێکی زۆر بە نەخشە بنەڕەتییەکەی فیلمەکە دەکات: یەکەم، هەموو شتێک لە چاوی دەیڤدەوە پیشان دەدرێت، ئاڵن و لۆک پێویست ناکات زۆر ئاماژە بە ناوەڕۆکە ئاڵۆزەکەی شەڕی ناوخۆی ئیسپانیا بدەن. دووەم، لەگەڵ گوزەرکردنی کیم بە ناو نامەکانی باپیرەیدا، فیلمەکە لە ڕووداوێکەوە بۆ ڕووداوێکی تر دەگوازرێتەوە.\nلە هەمووی گرنگتر، ئەو تەکنیکە فلاشباکەیە کە پەیوەندییەک لە نێوان باپیر و کچەزاکەیدا دروست دەکات و هەردوولا پێکەوە گرێ دەدات. لە ساڵی 1937ەدا لە ئیسپانیا، دەیڤد بە هۆی ڕووداوێکەوە لە کەسێکی ساویلکەوە دەبێتە کەسێکی پێگەشتوو. دێتە سەر ئەو بڕوایەی کە خاکیبوون لە بنچینە و جەوهەری چینی کرێکاردایە و مافی خۆیانە بە تاک و کۆمەڵ چارەنووسی خۆیان بەڕێوە ببەن. لە ساڵی 1994ەدا لە لیڤەرپوڵ، کیم وانەیەکی ڕوون و سۆزداری لە پەیام و میراتییەکانی باپیریەوە فێر دەبێت، لە کۆتا دیمەنی هەستبزوێن و هەژێنەری فیلمەکەدا، کیم هۆنراوەیەکی ویلیەم مۆریس لە سەر مەزاری باپیری دەخوێنێتەوە و چنگێک خاکی ئیسپانیا دەڕژێنێتە سەر تابووتەکەی باپیری و سڵاوێکی سەربازی بە ملبەندە سورەکەیەوە دەکات.\nCinema, Wtari Cinema,


جە وەهاروو ١٩٩٨ ی تا ئاڕۆ سیاسەتوو رژیموو ئێرانی جە هەڵەبجەنە مڵۆ ڕاوە . – Horam\nمارس 16, 2021 مارس 16, 2021 ZComment(0)\nبەیاننامەو پڵاتفۆرموو هۆرا-ی بە بۆنەو سی و یەرەهۆمین ساڵرۆ شیمیایی وارانوو شاروو هەڵەبجەی .\nگەر چەمێ گیڵنمی بە ویەردەو گەلەکەیمارە، فرە کارەساتێ گەورێ و تاڵێ وینمێ کە پەێ ئانەی مشیا کە پسۆ تراژدیای جیهانی دریا قەڵەم . هەر دەسەڵاتێ کە پەێ ئامانجوو داگیرکاری ڕوەش کەردێبۆ وەڵاتەکەیما پەڵێوە سیاوش جە دماو وێش جیا ئاستەن . جە دوەسەد ساڵی ویەردە کە ویروو دەۆڵەت – نەتەوەی باڵش کێش سەروو وەڵاتارە ، جیهان گەورەتەرین جەنگەکا و کارەساتەکا تاریخیش بە وێشۆ دێیە . ویروو دەۆڵەت – نەتەوەی بە پەشت بەستەی بە ناسیۆنالیسمی و فاشیستی دینی خۆڵقێنەرێ فرەو کارەساتەکا بێیە.\nکارەساتوو هەڵەبجەی جە ١٦-٣-٢٠٢١ یۆ چا کارەساتانە کە بەرهەموو فاشیزمی نەتەوەیی و دینی کە جە تایبەتمەدنیەکا دەسیستموو ۆڵەت – نەتەوەینێ بێ . بە جۆرێ تاومێ واچمێ کە سیستموو دەۆڵەت – نەتەوەی سەروو ئاساسوو تاونایۆ ، جە بەین بەردەی ، ئینکارو و کۆشتەی درێژە بە عەمروو وێش مدۆ . تا وەختێ کە سیستموو دەۆڵەت – نەتەوەی بالا دەست بۆ زۆڵم ، کۆشتەی ، قەنارەدای ، ئینکار ، جیاوازی و ئەشکەنجە بەشێنێ جە ژیواو کۆمەڵگای و نەتەوە چێردەسەکا .\nئاڕۆ جە دماو ٣٣ ساڵا بە پەیجۆریە مەیدانیەکا پەیما بەرکەوتەن و ئاشکران ، گەر دەۆڵەتوو بەعسی بە جەستە خۆڵکوو هەڵەبجەیش جینۆساید کەرد ، جە وەهاروو ساڵوو ١٩٨٨ ی تا ئاڕۆ دەسەڵاتوو جمهووری ئیسڵامی ئێرانی جە ڕاو وەلا کەردەیۆ مادە هۆشبەرەکا ، ئەرەمەرزنایرەو کۆگا جاسووسیەکا ، وەلا کەردەیۆ تۆموو تەفرێقەی و هەر پاسە شۆرتەیۆ مەژگوو جوانا جە ڕاو لایانە کوردیەکا سەر بە وێش چێروو نامێ دینیوە هۆژموونی وێش سەروو خۆڵکی و هەرێموو هەڵەبجەیرە چەسپنان . بە دڵنیایی تاومێ واچمێ ٣٣ ساڵێن دەسەڵاتێ داگیرکەر پسۆ جمهووری ئیسڵامی ئێرانی بە شێوە نەرم ، زوان ، شناس ، ویر و باوەری و بیەیما کۆمکۆشت کەڕۆ .\nپسۆ پڵاتفۆرموو هۆرام-ی سەرەڕاو بە بەرز و پیرۆز یاد کەردەیۆ یادوو شەهیدا هەڵەبجەی ، ڕەخنەی تۆند ئاراستەو دەسەڵاتدارا حکوومەتوو هەرێمی کەرمێ کە سەرەڕاو ئانەی سی و یەرێ ساڵێن جە وەرانوەروو ئازارەکا خۆڵکوو هەڵەبجەی و ئاوەدانی هەرێمەکەی کەمتەر خەمێ بێیەنێ ، بەلام پەێ قازنجی مادی و شەخسی بە ڕادای بە داگیرکەرا کوردستانی پسۆ ئێرانی و تورکیەی پەێ تێکداو کەسایەتی ، کۆمەڵگا و کەڵتوورو و گەلەکەیما جە پارێزگاو هەڵەبجەینە بەشدارێنێ و ڕاشا پەێ کۆمکۆشتەی چەرمە کە ئاسەوارش کەمتەر جە کۆمکۆشتەکەو ١٦-٣-١٩٨٨ی نیا وەشە کەردێنە .\nجە سی و یەرەهۆمین ساڵرۆ کارەساتوو هەڵەبجەی داواما جە خۆڵکەکەیما ئانەن کە بە رێکوستەی وێشا و ئەرەمەرزنایرەو وێڕاوەبەری هەرێمی ، پەێ رزگار بیەی جە هۆژموونی دەسەڵاتوو داگیرکارا و هەر پاسە دەسەڵاتە دیکتاتورەکا هەرێمی هەنگامە بنیا . مشۆم ئانەما ویر نەشۆ تا دەسەڵاتە ناوەندگەراکێ پسۆ دەۆڵەت – نەتەوەی بیەیشا بۆ ، مشۆم گرد ڕوێ چەمەڕاو ئانەی بیمێ کە کارەساتێ پسۆ هەڵەبجەی ، شەنگاڵ ، رووبووسکی ، خۆرماتوو و عەفرینی ڕوەما کەرا وەنە .\nپڵاتفۆرموو – هۆرام-ی\nآگوست 24, 2020 آگوست 24, 2020 Z\nهۆرام : ئازادی ژەنا بنەڕەتوو ئازادی کۆمەڵگایا .


دەبێ پێش بە فاشیزمی هاوسارپچڕاوی فارس بگیرێ ،دەبێ تابوێ باس کردن لە فاشیزمی فارس لە ناو بزووتنەوی سیاسی رۆژهەڵات بشکێندری،دەبێ ئۆپۆزیسیۆنی رۆژهەڵات\nبه‌شێك له ڕۆژنامه‌كانی ئێران له‌وانه "ڕۆژنامه‌ی ئێران، ئیعتیماد، قانوون، جامیعه‌ی فه‌ردا و هونه‌رمه‌ند ... هتد" به زمانی كوردی و شێوه‌زاری كرماشانی ده‌ستیان به نووزانه‌وه و لاوانه‌وه كردووه به‌هۆی كاره‌ساتی بوومه‌له‌رزه‌كه‌ی كرماشانه‌وه و چه‌ند ناوچه‌یه‌كی تری خۆرهه‌ڵاتی كوردستان، له كاتێكدا ئێران تا ئێسته ئاماده نییه هاوكارییه\nئه‌گه‌ر عێراق به وڵاتێكى دكتاتۆر ناو ببه‌ین و بڵێین\nساڵی 1941 وه‌فدێكی كوردی كه پێكهاتبوون له قازی محه‌مه‌د، میرئه‌سعه‌د، حاجی بابا شێخ، ڕه‌شید به‌گ، زێڕۆ به‌گ و محه‌مه‌د قاسملوو، به‌مه‌به‌ستی به‌ده‌ستهێنانی پشتیوانی بۆ سه‌ربه‌خۆیی كوردستان، به‌ره‌و باكۆ ده‌كه‌ونه‌ڕێ. شه‌هید عه‌بدولڕه‌حمان قاسملوو، له كتێبی (چل ساڵ خه‌بات له پێناوی ئازادی)، له‌باره‌ی سه‌فه‌ره‌كه‌ی باوكییه‌وه ده‌ڵێت: "زۆر باشم له بیره كه له‌باكۆ هاته‌وه، چه‌ندین تاقه‌ند(كه‌لله شه‌كر)ی له‌گه‌ڵ خۆی هێنابوو، تاپڕێكی باشیشی پێ بوو، وادیاره سۆڤێتییه‌كان\nبەو بۆنەوە بە نۆیەمین شاری گەورەی ئێران و ھەروەھا\nئه‌م پێكدادانه له ئاینه‌وه سه‌رچاوه‌ى گرت و بۆ به‌رژه‌وه‌ندى خاك و كولتوور هه‌ڵكشا، ئه‌م بازنه‌یه تا دێت فراوانتر ده‌بێ، ئه‌م ئاوه تا دێ زیاد ده‌كات و لافاوى لێ هه‌ڵده‌ستێ و ده‌شت و دۆڵ پێچ ده‌دات،\nهەرچەندە بەپێی دۆخی ئەمڕۆی ئێراق ئەم هەواڵە زۆر\nیەکێک لە شانازی و شاکار و سەروەرییەکانی خەڵکی کوردستان کە تا مرۆڤایەتی ماوە گەلی کوردستان پێیەوە سەربەرز و خودان ئیرادە بێت، جەژنە ڕیفراندۆمی ٢٥ی ئەیلولی پیرۆزە، ھەرچەند بەداخەوە ئێستا لەمپەر و کۆسپی گەورە، لەبەردەم جێبەجێکردنی ئەنجامەکانی ئەو شانازییە دروستکراون، بەڵام ئەوە کاتییە و تاسەر نابێت.\nلەلایەک دوژمنانی کوردستان خۆیان لەبەرامبەر ئیرادەی ئاشتیخوازانەی گەلی کوردستان نەگرت و ھەرچی توانا ھەبوو خستییانە گەڕ بۆ سەرنەکەوتنی ڕیفراندۆم و ئەنجامەکانی، لەلاکەیتریش خیانەتی ناوخۆیی گورزێکی شەرمەزاری لە ئیرادەی گەل و خواست و ئامانجەکانی و ھاتنەدیی ھیوای ملیۆنان مرۆڤی کورد و کوردستانی دا و خەنجەری ژەھراوی و خیانەتی سرەواندە کەمەری کوردستان و ھەناوی ڕیفراندۆم!\nلەبەرامبەر شکستھێنان بە پلاو پیلان و گەلەکۆمەکیی دوژمنان و ناحەزانی کوردستان و ڕێگری کردن لە بەدیهێنانی ئامانجی خۆفرۆشان، سەرکردایەتیی سیاسیی و حکومەتی کوردستان و خەڵکە شەرەفمەندەکی بەرگەی زۆریان گرت و حەکیمانە، ڕێگای دروستی مۆڕاڵ بەرنەدان و بەرگری و بەکارھێنانی تاکتیکی کاتییان گرتەبەر.\nبەڵام حەیفێ ئێستا دوژمنان خەریکە واز لە بەھانەی نادروستی\nعیراق چی دەوێت؟\nلە دامەزراندنی عیراقەوە هەتا ئەمڕۆ سەرجەم حکومەتەکانی ئەم وڵاتە ناوە ناوە بۆ چەند ساڵێک بێدەنگ بوون، پاشانیش هەر کاتێک هێزیان پەیداکردۆتەوە ئاگر و ئاسنیان بەسەر کورددا باراندووە.\nلە پاش وەستانی شەڕی هەشت ساڵەی نێوان عیراق و ئێران لە هاوینی 1988 سەدام حوسێنی دکتاتۆری عیراق تووشی لە خۆباییبوونێکی بێ وێنە بوو، دەستبەجێ هەموو لەشکرەکەی بۆ وێرانکردنی کوردستان نارد، لە هاوینی 1990 یش کویتی داگیرکرد, کە دواتریش بوو بە هۆی نەهامەتیەکی زۆر بۆ سەرجەم عیراقییەکان و لە ناوچوونی سەدام و دەستەڵاتەکەی. دیارە عەرەبی عیراق پەند لە مێژوو وەرناگرن و هەرگیز نایانەویێت فێربن، بۆیە هەمان ڕێکاری سەربازی و فەرهەنگی فەرهوود بۆ سڕینەوەی کورد پیادە دەکەن.\nلەبەر ئەوەی کورد گەلێکی خۆشباوەڕ و بێ پشت و پەنايه، دوابەدوای ڕووخانی ڕژێمی بەعس و سەدام حوسێن لە 2003 بە ئومێدێکی زۆر گەوەرەوە جارێکێ تر چوونەوە بەغدا، لەبەر ئەوەی لەو باوەڕە نەبوون کە جارێکی تر حکومەتێکی تایفی دیکتاتۆری لەم وڵاتەدا درووستبێتەوە، بەڵام دیسان هەڵەبوون.\nعیراقی ئێرانی، دەیەوەت تاقيکرنەوەی حیزبوڵڵای لوبنانی بۆ کۆنترۆلکردنی گشت جومگەکانی وڵات لە ڕێگەی تاقمێکی تایفی تیرۆرستی وەک حەشدی شەعبی لە کوردستان و عیڕاقدا دووبارە بکاتەوە، (حیزبوڵڵا سەرەتا کامیرای چاودێری لە فڕۆکەخانەی بەیروت دانا، لە پاشان لە هەموو شوێنێکی گرنگ, بۆئەوەی\nبەڵام ئەوەی خوویان و روونە، کێشەی ئەمەریکا لەگەڵ ئێراندا تەنیا کێشەی هێزی ناوکەیی نییە تاوەکو هەندێک لا خۆیان بێلایەن بگرن لەوەدا ئاخۆ رێککەوتنی ناوکەیی لە نێوان ئەو وڵاتە و وڵاتەیلی زلهێزدا باش رۆییوەتە رێوە یان نا؟ ئەو کێشەیە، هەروەها دەگەڕێتەوە بۆ رۆڵی تێکدەرانەی ئێران و دەسوەردانی لە ناوەخۆی زۆربەی وڵاتەیلی رۆهەڵاتی ناوین و بوونی بە هەڕەشە بۆ ئیسڕائیل و خوتی ئەمەریکا خۆی وێڕای ئەو وڵاتەیلەی بەرژەوەندیی ئەمەریکا لە ناوچەکەدا دەپارێزن لە سەروو گشتیانەوە سعوودی عەرەبیە. لە تەنگژەی قەتەردا پێش چەند مانگێک، کاربگێڕیی ترامپ پشتی ریازی گرت. دوای ئەوە، وەزیری دەرەکیی ئەمەریکا ڕۆڵی ناوبژیی نێوان بەغدا و ریازی گێڕا بۆ راکیشانی دووەمیان بە لای یەکەمدا لەو ململانەیەی بەڕێوەیە لە نێوان سعوودی عەرەبیە و کۆماری ئیسلامیدا روو بدات. لە تەنگژەی سووریاشدا، هیچ کاتێک لەو شەش ساڵەی لێرەوپێشدا ئەمەریکا ئەوەندەی ئێستا تەبای


کوردیپێدیا - یەکێتی تۆپی پێی کوردستان بڕیار و راسپاردەی نوێی دەرکرد\n📝 یەکێتی تۆپی پێی کوردستان بڕیار و راسپاردەی نوێی دەرکرد | پۆل: بەڵگەنامەکان | زمانی بابەت: 🏳 کوردیی ناوەڕاست\nیەکێتی تۆپی پێی کوردستان بڕیار و راسپاردەی نوێی دەرکرد\nڕٶژی شەممە 31/8/2019 بە ئامادەبوونی سەرۆک و سەرجەم ئەندامەکانی، یەکێتی تۆپی پێی کوردستان کۆبوونەوەی ئاسایی خۆی ئەنجامدا و، ئەم بڕیار و راسپاردانەی دەرکرد:\n1- کۆبوونەوەی هونەری لەگەڵ نوێنەرانی یانەکانی پلەنایاب و پلەنایابی لاوان و پلەیەک و نایابی فوتساڵی کچان ئەنجامدرا، دوای گفتوگۆیەکی چڕ و پڕ دەستکرا بە راکێشانی تیروپشک بۆ هەر چوار خولی نایاب و نایابی لاوان و پلەیەک و نایابی فوتساڵی کچانی کوردستان، ئەم بڕیارانەیش درا:\nأ - بە بۆنەی دەستپێکی وەرزی نوێی چالاکییەکانی یەکێتی تۆپی پێی کوردستان، بڕیاردرا بە لێبوردنی گشتی بۆ سەرجەم سزاکانی سڕ کردن و غەرامەکردنی سەر (یانەکان، کارگێرییەکان، ستافی هونەری، یاریزانان، سەرپەرشتیاران و ناوبژیوانان)، بە هیوای ئەوەی هەموو ئەوانەی بە بەر لێبوردنی گشتی کەوتوون هەڵەکانیان دووبارە نەکەنەوە و ئامانجیان خزمەتکردن و پێشکەوتنی وەرزشی کوردستان بێت، بە پێچەوانەوە ئەگەر هەریەک لەوانەی سزاکانیان لەسەر نەماوە هەڵە بکاتەوە، سزاکانیان توندتر و قورستر دەبێت.\nب - دەستپێکی خولەکانی کوردستان بەمشێوەیەی خوارەوە دەبێت:\n• خولی نایابی کوردستان 24/10/2019.\n• خولی نایابی لاوانی کوردستان 25/10/2019.\n• خولی پلەیەکی کوردستان 27/11/2019.\n• خولی نایابی فوتساڵی کچانی کوردستان 13/12/2019.\n2- سەرجەم یاریزانانی لە دایکبووی 2000 کە بۆ تیپی لاوانی یانەکان یارییان کردووە، ئازادن بۆ هەر یانەیەک یاری دەکەن، جگە لەم سێ یاریزانەی یاری بۆ تیپی لاوانی یانەکانیان دەکەن، کە یەکێتی تۆپی پێی کوردستان پێشتر بڕیاری لەسەر دابوو.\n3- لە خولی نایابی فوتساڵی کچانی کوردستان، بۆ هەر یانەیەک رێگە بە سێ یاریزانی دەرەوەی پارێزگەکان دەدرێت، کە یاری بۆ یانەیەکی دەرەوەی پارێزگەی خۆیان بکەن، هەروەها هەر یانەیەک بۆی هەیە یەک یاریزانی دەرەوەی هەرێم یاری بۆ بکات.\n4- لەگەڵ دەستپێکی وەرزی نوێی چالاکییەکانی یەکێتی تۆپی پێی کوردستان، گۆڕانکارییە نوێیەکانی یاسایی تۆپی پێ لە خولەکان پەیڕه و دەکرێت.\n5- پێویستە لەسەر سەرجەم یانە بەشداربووەکانی چالاکی یەکێتی تۆپی پێی کوردستان، وانەی یاساکانی تۆپی پێ بە راهێنەران و یاریزان بگوترێتەوە، کە لە سێ کاتژمێر کەمتر نەبێت.\n6- بڕیاردرا بە کردنەوەی خولێکی ناوبژیوانی لە شاری زاخۆزاخۆ.\n7- داوا لە نوێنەرانی یانە سەرکەوتووەکانی قۆناغی کۆتایی خولی پلەیەکی تازەپێگەیشتووانی کوردستان دەکەین، رۆژی شەممە 07-09-201907-09-2019 لە کاتژمێر 12:00 ی نیوەڕۆ، بە مەبەستی ئەنجامدانی کۆبوونەوەی هونەری و چۆنیەتی ئەنجامدانی قۆناغی کۆتایی، لە بارەگەی یەکێتییەکەمان ئامادەبن.\n8- لە وەرزی 2019/2020 لە خولەکانی فوتساڵی کچانی کوردستان، مەرجە راهێنەر یان یاریدەدەری راهێنەر لە رەگەزی مێینە بێت.\n9- بڕیاردرا بە کردنەوەی خولی راهێنەرایەتی فوتساڵ، بۆ ئە راهێنەرانەی بڕوانامەیان نییە.\n10- هەر خولێکی راهێنەرایەتی ئاسیایی (c) لە هەر شارێکی کوردستان بکرێتەوە، ئەگەر پێشتر رەزامەندی یەکێتی تۆپی پێی کوردستانی لەسەر نەدرابێت، هەر راهێنەرێک بەشداری تێدا کردبێت کار بە بڕوانامەکەی ناکرێت.\n11- سەرجەم ستافی هونەری یانەکانی پلەنایاب و پلەیەکی کوردستان، پێویستە بڕوانامەی راهێنەرایەتی باوەڕپێکراوی یەکێتی تۆپی پێی کوردستانی هەبێت، بە پێچەوانەوە مافی راهێنەرایەتی نابێت.\n#زاخۆ | #07-09-2019 |\n1. 👁 07-09-2019\n2. 👁 31-08-2019\n📅 رۆژی دەرچوون: 31-08-2019\n➕ ئەم بابەتە لەلایەن: (جوان عومەر ئەحمەد)ەوە لە: Sep 1 2019 12:03AM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Sep 1 2019 10:41AM پێداچوونەوەی بۆکراوە و ئازادکراوە